
Forsideillustration: 

Maskiner fejler, når der er ufoer i 
nærheden. Bilmotorer går i stå. Lys 
blinker og går ud. Radioer fyldes med 
statisk støj. Tv-skærme flimrer. Selv 
elforsyningen siges at være gået ned 
i forbindelse med ufo-observationer. 
Sådanne påvirkninger af omgivel¬ 
serne - ofte refereret til som elektro¬ 
magnetiske (EM) effekter - har ufolo¬ 
ger fra tid til anden opfattet som et af 
de stærkeste beviser på, at ufoer eksi¬ 
sterer i en fysisk form. Hændelserne 
kan ikke afvises som hallucinationer. 
Den fysiske påvirkning er registreret i 
hundredvis af tilfælde og kan dårligt 
afvises som en lejlighedsvis, tilfældig 
effekt. 

Læs 1. del af Martin Kottmeyers 
artikel side 15 om bilstop-sagerne. 
(Tegning: Bo Møller Hansen) 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
natbejdning af kildemateriale (ob¬ 
servationsberetninger, forsøgsresul¬ 
tater, bøger m.m.), samt at udbrede 
kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOFs opfattelse, at kil¬ 
dematerialet udgør et vigtigt grund¬ 
lag for undersøgelser og oplysnings¬ 
arbejde ud fra en seriøs og kritisk 

synsvinkel. 

#) Da fænomenerne endnu er uop¬ 
klarede, ønsker SUFOI ikke at frem¬ 
hæve eller afvise nogen bestemt teori 
om deres art eller oprindelse. 

Y<#d et ufofænomen forstår vi en 
beretning om et himmelfænomen, 
hvis væsentligste kendetegn er, at det 
:sdv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

SUFOI ledes af repræsentantskabet. 

En del sider i dette nummer af UFO- 
Nyt handler naturligvis om SUFOFs 
50 års jubilæumsarrangement den 10. 
november 2007 i Lyngby Kulturhus. 
Det var dejligt at møde kommende 
medlemmer og gense gamle bekendte 
og tidligere repræsentantskabsmed¬ 
lemmer. Alt klappede på dagen, ikke 
mindst takket være hjælp fra familie 
og venner. Også en tak til konferen¬ 
cens to sponsorer. Gyldendal (www. 
gyldendal.dk) og Narayana Press 
(www.narayana.dk). 

Dagen var kulminationen på 50 
års foreningsarbejde. Mange aktive 
medlemmer har gennem årene brugt 
i tusindvis af ulønnede timer på sam¬ 
taler med observatører, indsamling af 
data, på at efterforske og offentliggøre 
resultaterne, skabe gode kontakter til 
offentlige myndigheder og medier, ud¬ 
danne nye rapportoptagere, opbygge 
et netværk af faglige eksperter - og 
meget, meget mere. Alle disse ihærdige 
og ofte stædige mennesker med vidt 
forskellige baggrunde både uddan¬ 
nelsemæssigt og socialt men med 
samme fritidsinteresse - kan vi takke 
for, at SUFOI er nået så langt og kan 
drage de konklusioner, vi gør. 

I løbet af 2008 skal SUFOFs re¬ 
præsentantskab drøfte opgaverne og 
visionerne for det fremtidige arbejde. 
Umiddelbart ser jeg to store opgaver: 

Videreføre arbejdet, som er igangsat 
med bogen ”50 år med ufoer” 


Toke Haunstrups bog ”50 år med 
ufoer” er en milepæl i foreningens 
historie. Alle, der har været aktive i 
foreningen, kan nikke genkendende 
til mange af de erfaringer, som bogen 
dokumenterer, og til konklusionerne. 
Analysen har selvfølgelig ikke afdæk¬ 
ket ufo-fænomenet fuldt ud. Der er 
stadig huller i vores viden. Det kan 
ikke udelukkes, at der er flere ukendte 
naturfænomener bag observationerne, 
for vi kan have overset fænomener i 
rapportmaterialet. Derudover ved vi, 
at der stadig er sociologiske og psyko¬ 
logiske aspekter, som endnu ikke er til¬ 
fredsstillende afdækket. På disse felter 
kan vi i fremtiden opdage nye ting om 
os selv, og hvordan vi som mennesker 
opfatter fænomener i naturen. 

Arbejdet med ”50 år med ufoer” vi¬ 
ser, at der stadig kan ligge unik viden 
i SUFOFs 15.000 rapporter. Vi bør 
udforske de områder på det ufologiske 
landkort, som stadig er ukendt land. 
Det er et stort arbejde, og vi kan ikke 


kortlægge hele området alene. Det har 
SUFOI ikke ressourcerne til. Det er 
nødvendigt, at vi også kan inddrage 
analyser, som gøres af udenlandske 
ufo-foreninger og forskere. Jeg håber, 
at offentliggørelsen af rapporten ”50 
år med ufoer” vil inspirere udenland¬ 
ske ufo-foreninger til at udføre et 
tilsvarende analysearbejde, så der kan 
samles flere brikker til ufo-puslespillet. 

Fastholde det høje informationsniveau 


Den 20. januar 2008 lavede jeg en 
simpel søgning på ordet UFO på søge¬ 
maskinen Google. Det tog 0,13 sekun¬ 
der og gav over 44 millioner hits. En 
tilsvarende søgning på YouTube gav 
108.000 videoklip om ufoer. Ufoerne 
er populære som en del af underhold¬ 
ningsindustrien og andet tidsfordriv 
hvilket præger vores opfattelse af 
ufo-fænomenerne - i hvilket omfang 
er endnu ikke kortlagt. 

Internettets informationskaos gør 
det svært for offentligheden, medierne 
og studerende at skaffe sig overblik og 
reel viden om ufo-fænomenet. Vilde 
ufo-historier, løse rygter og platten- 
slageri spredes lynhurtigt over hele 
verden via nettet. Søger man efter 
saglig viden om ufoer på nettet, kom¬ 
mer man til gengæld til at lede længe. 
SUFOFs indsats på informationsom¬ 
rådet, dvs. ikke mindst via UFO-N yt, 
www.ufo.dk og UFO-Mail , bliver der¬ 
for vigtigere end nogensinde før. 

Vi har brugt 50 år på at blive klo¬ 
gere på ufo-fænomenet. I det omfang 
vores ressourcer rækker, har vi en 
forpligtelse til at give offentligheden 
saglig viden om ufo-fænomenet. 

Vores hjemmeside www.ufo.dk har 
i gennemsnit 15.000 unikke besøgende 
om måneden. Rigtig mange har fun¬ 
det ud af, at det gratis elektroniske ny¬ 
hedsbrev UFO-Mail er en hurtig, billig 
og nem måde at holde sig opdateret 
på. På kort tid har UFO-Mail fået 
over 2.000 abonnenter. UFO.dk har 
også den vigtige funktion, at det er 
det eneste sted i Danmark, hvor man 
kan indberette sin observation - og 
her kan alle hurtigt få et overblik over 
observationerne. 

Besøgstallet på www.ufo.dk og de 
mange spørgsmål, som vi modtager 
via hjemmesiden, fortæller mig, at 
der - selv efter 50 år - er interesse for 
SUFOFs arbejde, og at rigtig mange 
er nysgerrige efter at blive klogere på 
ufo-fænomenerne. 


AF KIM MØLLER 
HANSEN 

SUFOI50 år 


(Endnu) ingen rumskibe, 
men stadig uløste 


Der blev grinet meget på SUFOI's 50 års jubilæumskonference, men det gik 
ikke ud over sagligheden. Og organisationen er klar til at tage hul på de 
næste 50 år. 


PER BORGAARD 


SUFOI tog fornøjelserne lidt på 
forskud ved 50 års jubilæums¬ 
konferencen den 10. november 
2007 i Lyngby Kulturhus, for 
faktisk blev foreningen stiftet 
17. december 1957 af en flok 
nysgerrige officerer på Flyve¬ 
station Skrydstrup. Ufoer var 
jo en erhvervsrisiko for piloter, 
hvis de var mere end varm luft. 
Initiativtageren, kaptajnløjtnant 
H.C. Petersen, var dog allerede 
overbevist om, at de sære ting på 
himlen var rumskibe fra andre 
planeter. 

Den forklaring holdt ikke 50 
år. Dét blev skåret ud i pap på 
konferencen i Lyngby Kulturhus. 
Chancen for et fremmed rumskib 
i Jordens nærhed er mindre end 
mikroskopisk, men til gengæld er 
der uløste gåder. Problemet er nu 
som før, at troværdige vidner rap¬ 
porterer utrolige iagttagelser. 

Konferencen åbnede efter 
formand Kim Møller Hansens 
velkomst med et af de mere fan¬ 
tastiske eksempler, Claus Lund¬ 
holms oplevelse nord for Vejle 
i september 95. Et eller andet 
fænomen, der gav indtryk af at 
være 12-15 meter i diameter med 
en masse lysende punkter på un¬ 
dersiden, syntes at svæve så lavt 
over hans bil, at han kunne have 
rørt det, hvis han var hoppet op 
på biltaget. 

”Det utroligste var, at noget 
så stort kunne komme så tæt på 
uden en lyd,” sagde Lundholm, 
der gav en levende beskrivelse 
af sine reaktioner under og efter 
oplevelsen uden at komme med 
bud på, hvad det egentlig var. 

Han er heller ikke blevet mystiker 
af det - men mere nysgerrig. 

Fakta serveret med humor 


Næste indslag var en gennemgang 
af danske ufo-fotos i 50 år ved 
SUFOFs utrættelige Ole Hen- 
ningsen. Med humor og skarp 
iagttagelsesevne kommenterede 
han billeder fra SUFOFs arkiv. 


I ufatteligt mange tilfælde har 
SUFOI fundet en naturlig forkla¬ 
ring. 

”Er vi alene i universet?” 
spurgte astrofysiker og SUFOI- 
medlem Michael Linden-Vørnle 
og svarede, at det er vi næppe, for 
de byggesten, vi består af, findes 
overalt i kosmos. Spørgsmålet er, 
om de er blevet sat ”rigtigt” sam¬ 
men andre steder. 

”Vi leder jo efter andre som 
os, men under den søgen falder vi 
måske over nogle, der er ganske 
anderledes,” sagde han, men turde 
ikke spå, hvornår vi kan risikere 
at møde en kosmisk slægtning. 
Hans foredrag var inspirerende og 
ofte morsomt, men hvad humor 
angår, blev han slået af cand. 
scient. Steen Eiler Jørgensen, 
som tog fat på påstanden om, at 
der aldrig har været mennesker 
på Månen. Myten om, at måne¬ 
landingerne var et stort NASA- 
fupnummer, hang i laser, før Sten 
Eiler Jørgensen slap den. Hvis De 
vil vide mere, så kig fx på www. 
clavius.org 

Steen Eiler Jørgensen gav da¬ 
gens klogeste råd: ”Slå følge med 
dem, der søger sandheden, men 
pas på dem, der allerede har fun¬ 
det den.” 

Guldklumper blandt avner 


Nick Pope, tidligere leder af det 
britiske forsvarsministeriums 
undersøgelse af ufo-rapporter, 
skitserede arbejdet med mere end 
10.000 rapporter. Man fandt na¬ 
turlige årsager til 80 %, så i den 
sammenligning klarer SUFOI 
sig fint. Tilbage stod en samling 
begivenheder, først og sidst Rend¬ 
lesham Forest-sagen fra først i 
80’erne, der var så veldokumen¬ 
terede, at de omvendte Pope til 
at mene, at der bag en del af rap¬ 
porterne er et virkeligt fænomen, 
selv om det næppe er rumskibe 
(se www.nickpope.net/). Der er 
meget, der skriger på at blive op¬ 
klaret. 


Til sidst talte manden bag 
SUFOFs jubilæumsrapport ”50 
år med ufoer”. Om den handlede 
næsten hele sidste nummer af 
UFO-Nyt , så Toke Haunstrup 
skal ikke refereres her, men han 
gav et spændende indblik i et 
fantastisk detektivarbejde. Læs 
bogen! 

SUFOFs formand, Kim Møller 
Hansen, rundede af med at fast¬ 
slå, at SUFOI efter 50 års arbejde 
har en unik erfaring, man har 
pligt til at stille rådighed for alle, 
ikke mindst dem, der render ind i 
en uforklarlig observation. 

”Vi får fortsat så mange hen¬ 
vendelser på www.ufo.dk, at vi 
ikke er i tvivl om, at der stadig 
er brug for SUFOI. Derfor går 
vi veloplagt ind i SUFOFs andet 
halve århundrede og håber, at 
mange nye vil gå med ind i opkla¬ 
ringsarbejdet,” sluttede han. 

□ 



SJJFOI'sformand Kim Moller Hansen 
byder velkommen i en fyldt sal. 

(Foto: Henrik Klinge Pedersen) 













SUFOI50 år 


UFO-NYT 1/2008 5 



Hele jubilæumsdagen blev videofilmet. 
Når de mange timers optagelser er 
færdigrediger et, vil UFO-Nyts læsere Ja 
mulighed for et erhverve en dvd med de 
bedste optagelser. Her overvåges tek¬ 
nikken af en af de ihærdige fotografer, 
Bo Nielsen. 

(Foto: Inge H. Svane) 


Mindst 140 men¬ 
nesker havde fun¬ 
det vej til Lyngby 
Kulturhus og var 
med til at gøre 
jubilæumsdagen til 
en minderig ople¬ 
velse. 

(Foto: Inge H. 
Svane) 


Claus Lundholm 
fortalte om sin 
nærobservation af 
2. grad, da han en 
mørk aften i 1995 
blev standset i sin 
bil af et enormt 
eksploderende 
lys. Foredraget 
havde tag i folk og 
gav anledning til 
mange opklarende 
spørgsmål. 

(Foto: Flemming 
O. Rasmussen) 


Der blev lyttet 
intenst til dagens 
mange foredrag, 
som både inde¬ 
holdt alvor, lune 
og humor. Her ses 
tidligere formand 
for SUFOI, Flem¬ 
ming Ahrenkiel, 
og frue. 

(Foto: Svend 
Aage Iversen) 

SUF0I 50 år 



Astrofysiker 
Michael Linden- 
Vornle var som 
altid en meget 
levende , engageret 
og spændende fore¬ 
dragsholder. 

(Foto: Flemming 
O. Rasmussen) 


I de korte pauser 
mellem konferen¬ 
cens foredrag gik 
snakken livligt i 
foyeren. 

( Foto: Flemming 
O. Rasmussen) 


SV FO Fs stand 
med salgsmate¬ 
rialer blev flittigt 
besogt. Mange 
skulle sikre sig et 
eksemplar af Toke 
Haunstrups nye 
bog ”50 år med 
ufoer”. I dagens 
anledning var der 
naturligvis også 
en række fristende 
tilbud. 

(Foto: Flemming 
O. Rasmussen) 


'""t »ser« 


Obsei 




katarerne 


' Percepti 


spiller 


en 


,lon s-p$ykoiogj 


' Pejlperception er udbredt 




- Bedømmelser af 


afstand og sterrelse et i regien * 

■ejibedømmes ofte 


Toke Haunstrup fremlagde konklusio¬ 
nerne fra bogen ”50 år med u foer ” og 
sagde bl.a.: ” S UF O Vs erfaringer og 
rapportmateriale kan ikke bekræfte 
teorien om, at ufoerne er rumskibe. Til 
gengæld viser erfaringerne, at der fin¬ 
des en lang række naturlige fænomener 
og faktorer, som kan foranledige endog 
meget besynderlige oplevelser.” 

(Foto: Inge H. Svane) 


50 år med ufoer 

SUFOI’s store udgivelse om 
50 års rapportarbejde skrevet 
af Toke Haunstrup. Rappor¬ 
ten er på 144 sider og velillu¬ 
streret. Pris kun kr. 180,00 


50 år med ufoer 

- erfaringer fra halvtreds Ars rapportarbejde 


Bogen bestilles på side 23. 

(Foto: Flemming 
O. Rasmussen) 


Ole Henningsen (tv.) i samtale med Steen Eiler Joy gensen. 
(Foto: Flemming O. Rasmussen) 


Journalist Per Borgaard (tv.) i samtale med Niek Pope og 
Tora Greve ( UFO-Sverige). 

(Foto: Kim Moller Hansen) 








Kon fereneens udenlandske bidrag stod Niek Pope for. Niek Pope arbejdede i perioden 1991-1994 for det britiske forsvarsmi¬ 
nisteriums hemmelige u fo-projekt. Niek Pope ses som nr. 2 fra hojre. Ved siden af ham (med ryggen til) står Per Andersen, 
som havde ansvaret for, at alt klappede, som det skulle. Helt til venstre står Ole Ret s bo fra DR Kultur. Ole Retsbo og ka¬ 
meramanden var til stede under det meste af konferencen for at lave optagelser, som skal bruges i en Temalordag om ufoer, 
der sendes på DR2 i aprilImaj 2008. Det præcise udsendelsestidspunkt kendes ikke i skrivende stund, men vil naturligvis blive 
offentliggjort via bl.a. www. ufo.dk og UFO-Mail. 

UFO-arkiver 


AF OLE 

HENNINGSEN 


Hemmeligt ufo-arkiv i Danmark? 

Den annoncerede offentliggørelse af Det britiske Forsvarsministeriums ufo¬ 
arkiver i 2008, Det franske Rumcenter CNES' frigivne ufo-rapportmateriale 
i starten af 2007 og den fortsatte offentliggørelse af tidligere hemmeligt- 
stemplede materialer fra CIA, Den centrale amerikanske Efterretningstjene¬ 
ste, rejser naturligvis ofte det spørgsmål: Hvad med Danmark? Findes der i 
Danmark et hidtil hemmeligholdt ufo-arkiv hos fx Forsvaret? 


Ikke os siger PET 


Visse danske mediefolk har ved 
forskellige lejligheder stillet for¬ 
skellige myndigheder herhjemme 
dette spørgsmål. Den danske 
gratisavis Nyhedsavisen kunne den 
17. april 2007 eksempelvis i over¬ 
skriften meddele, at ”Danmark er 
et land uden X-filer“. 

Nyhedsavisens medarbejder, 
journalist Per Thiemann, havde 
talt med flere myndigheder om 
sagen, men de benægtede alle 
kendskab til, at der i Danmark 
skulle eksistere sådanne ufo-arki¬ 
ver. Kommunikationskonsulent 
Mikkel Thrane fra Politiets Efter¬ 
retningstjeneste, PET, sagde til 
Nyhedsavisen : 

”Det har jeg intet kendskab til. 
Jeg tror slet ikke, det er her, I skal 
spørge,” og så råder han i øvrigt 
til at ringe videre til Flyvertaktisk 
Kommando (FTK) i Karup. 

Nej, siger FTK 


Hos FTK oplyser major Palle 
Mikkelsen til Nyhedavisens Per 
Thiemann, at man i bunkeren 
i Karup ikke har arkiver eller 
agenter med speciale i mystiske 
fænomener. Major Mikkelsen er 
dog uhyre hjælpsom og foreslår 
Nyhedsavisen at gå videre med 
en kontakt til den pensionerede 
major S. B. Helldén. Med sin 
ansættelse inden for Flyvevåbnet 
fra 1953 til 1986 er major Helldén 
en af de nulevende personer, der 
stadig personligt har et glimrende, 
historisk overblik over arbejdet i 



Flyvertaktisk Kommando. Han 
bekræfter over for Nyhedsavi¬ 
sen , at han beskæftigede sig med 
”ufoer”, som et af de emner han 
var ansvarlig for, da han i sin tid 
havde sin gang i FTK. ”Og der er 
ikke nogen X-files,” bedyrer han. 
”Sådan noget havde det danske 
forsvar ikke tid til. 

Vi tog da henvendelserne se¬ 
riøst. Men, det var altså under 
Den Kolde Krig. Der var ting, der 
var vigtigere,” slutter major S. B. 
Helldén. 

Ikke et militært center 


Flyvertaktisk Kommando kan jo 
være det naturlige sted for befolk¬ 
ningen at henvende sig, hvis man 
har observeret noget helt usæd¬ 
vanligt på himlen. Det får da også 
Nyhedsavisens journalist Pelle 
Ammundsen til den 9. januar 
2008 at kontakte vagthavende hos 
FTK. Vagthavende sørger for¬ 
nuftigvis dog hurtigt for at få den 
atypiske forespørgsel viderestillet 
til FTK’s pressefolk. Det bliver in¬ 
formationsmedarbejder, journalist 
Inge Borggaard, der godt en times 
tid efter udtaler sig til Nyhedsavi¬ 
sen: ”Vi beskæftiger os ikke med 
ufoer ... vi har ikke et militært 
center, der beskæftiger sig med 
med ufoer.” 

Det lyder, som om I skjuler 
noget? 

”Nej. Det gør vi ikke. Vi får 
selvfølgelig henvendelser, men 
det meste kan forklares. Dem, vi 
umiddelbart ikke kan forklare, 
sender vi videre til Skandinavisk 
UFO Information.” 

Kan du garantere, at I ikke sen¬ 
der de uforklarlige henvendelser et 
hemmeligt sted hen? 

”Ja, det tror jeg godt, jeg kan.” 

Hvorfor siger du "tror”? 

”Jamen, det kan jeg godt.” 

Hvorfor Jor tæl l er du ikke bare 
sandheden? 



”Som jeg siger, vi kan forklare 
de fleste ting. Men det, vi ikke 
kan forklare, bruger vi ikke tid 
på. Der er ingen ufo-enhed i mili¬ 
tærregi.” 

Hvorfor skal du være så præcis. 
Har I bare lagt ufo-enheden et an¬ 
det sted end hos militæret? 

”Nej, nej, nej. Der er ikke no¬ 
get fordækt i det. Jeg lover dig, 
at der ikke er noget ufo-kontor,” 
lyder det afsluttende fra FTK’s 
pressemedarbejder Inge Borg¬ 
gaard til Nyhedavisens nysgerrige 
Pelle Ammundsen. 

FE interesseret 


”De nyligt offentliggjorte CIA- 
dokumenter har også interesse for 
Forsvarets Efterretningstjeneste,” 
fortalte Ole Toft, presseofFicer og 
kommandørkaptajn ved FE, til 
Politiken.dk’s Ulrich Quistgaard 
den 26. juni 2007 og fortsatte: 

”Vi får både vores informatio¬ 
ner fra lukkede og åbne kilder, så 
alt har selvfølgelig interesse.” 

Han mener ikke, at CIA’s for¬ 
søg på at signalere åbenhed er 
usædvanlig. 

”1 nyere tid som efterretnings¬ 
tjeneste er det også vores rolle at 
lægge ting ud til offentligheden, 
og det gør vi også gerne,” udtalte 
presseofFiceren og henviste til, at 
der bl.a. Findes mulighed for på 
internettet at se en lang række tid¬ 
ligere hemmeligholdte dokumen¬ 
ter om Den Kolde Krig. Disse 
dokumenter er nu afklassificerede 
og kan ses på Forsvarets Efterret- 

ningstjenestes hjemmeside. Man 
skal dog ikke forvente, at man ved 
at søge på FE’s hjemmeside på 
begreberne "ufo" eller "flyvende 
tallerken" finder en masse gamle 
afklassificerede, danske doku¬ 
menter om forsvarets syn på ufo¬ 
fænomener. Dette er ikke tilfældet 
- endnu! 


ikke noget kendskab til, når jour¬ 
nalisterne ringer - måske forstå¬ 
eligt nok, eftersom det ligger så 
langt tilbage i tiden. 

De seneste 50 års arbejde med 
undersøgelse af ufo-rapporter og 
SUFOIs forskelligartede og al¬ 
mindeligvis glimrende samarbejde 
med myndighederne i Danmark 


har på intet tidspunkt givet an¬ 
ledning til den opfattelse, at der et 
sted skulle befinde sig et stort og 
hidtil hemmeligholdt arkiv med 
ufo-rapporter indberettet til of¬ 
fentlige myndigheder. Men måske 
har læserne konkrete oplysninger 
eller oplevelser, som kan bringe os 
på andre tanker? □ 


Rapporter - ja, men arkiver? 

At der findes ufo-rapporter i de 
danske militære arkiver, er UFO- 
NYTs redaktion ikke i tvivl om, 
da vi har mindst en af disse rap¬ 
porter liggende i kopi i vores egne 
arkiver. I SUFOFs arkiver ligger 
også kopier af korrespondance 
med opgørelse over modtagne og 
undersøgte ufo-indberetninger 
hos FTK over en ganske vist kor¬ 
tere periode langt tilbage i tiden. 

SUFOI ved også med sikker¬ 
hed, at medarbejdere fra Forsva¬ 
rets Efterretningstjeneste var ude 
for at foretage opmålinger for år 
tilbage i forbindelse med en meget 
omtalt fotosag, som ligger i vore 
arkiver. Men den slags informa¬ 
tioner har de enkelte interviewede 
myndighedspersoner formentlig 



Engelske arkiver åbnes 

Det britiske Forsvarsministerium besluttede i 2007 snarest at åbne sit arkiv 
med 7.000 ufo-rapporter, dækkende en periode på 30 år. 


Oplysningen om, at Det britiske 
Forsvarsministerium (MoD) vil 
offentliggøre sine ufo-arkiver, 
kom egentlig frem allerede i maj 
2007, men har fået fornyet medie¬ 
omtale verden over her i starten 
af 2008, da man nu nærmer sig 
det tidspunkt, hvor dette mate¬ 
riale kan forventes offentliggjort. 

Oplysningerne om frigivelsen 
kommer fra David Clarke, der 
er ph.d. i folkloristik, underviser 
på Sheffield Hallam University i 
journalistik og har hjemmesiden 
www.drdavidclarke.co.uk . 

Dr. David Clarke fortæller om 
Det britiske Forsvarsministeriums 
beslutning om frigivelse af det 
store arkivmateriale: 

"Beslutningen er en direkte 
følge af mine og mine kollegers 
forsøg på at overtale Forsvars¬ 
ministeriet (MoD) til at følge det 
nylige franske eksempel og åbne 
arkiverne for offentligheden." 


Forurenet af asbest 


Et ekstra problem for MoD var, 
at 24 kartoteker, som var blevet 
undersøgt af Efterretnings¬ 
tjenesten og DI55 - Defence 
Intelligence Analysis Staff - 
Analyseafdelingen i Forsvarets 
Efterretningstjeneste fra midt¬ 
halvfjerdserne og op til 2002, var 
blevet permanent lukket sammen 
med 63.000 andre dokumenter 
pga. asbest i kælderen i "The Old 
War Office" i London. Det var 
frygtet, at disse arkiver var blevet 
destrueret, men efter 18 måneders 
arbejde og en regning til skat¬ 
teyderne på 3 mio. engelske pund 
er hele arkivet blevet reddet. Der 
arbejdes nu på at indskanne og 
gennemgå udvalgte kartoteker til 
frigivelse og offentliggørelse på 
hjemmesider tilhørende National¬ 
arkivet og Forsvarsministeriets 
"Freedom Of Information Act". 


DI55-UFO-arkivet er blevet 
udvalgt til frigivelse pga. den 
særligt store offentlige interesse. I 
Forsvarsministeriets skrivelse da¬ 
teret den 26. marts 2007 til David 
Clarke, anførte man bl.a.: 

"Det er for nylig besluttet, at 
24 kartoteker fra DI55-UFO-arki- 
vet skal reddes/genskabes fra det 
forurenede område og skannes til 
disk. Hvert dokument (genskabt 
om nødvendigt) vil derfor blive 
gjort tilgængeligt for offentlighe¬ 
den via MoD’s FOI-website. Det 
vil vare nogle uger, inden vi ved, 
hvornår dokumenterne vil blive 
lagt på udgivelsesplanen." 

7.000 ufo-rapporter og analyser 


Dr. David Clarke fortæller videre: 
"Da de 24 kartoteker indeholder 
små 7.000 rapporter plus analyser 
og korrespondancer, tror jeg, at 
det vil tage en del tid, før hele ar- 


AF 

OLE HENNINGSEN 

kivet er online. Efter at have fået 
smugkigget på indholdet af et 
af årene (1979), kan jeg forsikre 
om, at ventetiden vil være det hele 
værd. Materialet, som er klar til 
frigivelse, indeholder et antal rap¬ 
porter fra piloter og andre besæt¬ 
ningsmedlemmer - materiale der 
fx aldrig er blevet set af Forsvars¬ 
ministeriets offentlige UFO Desk. 

Arkivet indeholder også alle 
3.000 rapporter modtaget af For¬ 
svarsministeriet mellem 1987 og 
1997. Beslutningen om at åbne 
disse kartoteker for offentligheden 
er et kæmpe gennembrud for både 
britisk ufologi og i den videre 
kampagne for ”Freedom of Infor¬ 
mation Act” i Storbritannien. 

Det markerer også afslutningen 
på min 10-årige kampagne for at 
få MoD til at frigive alle deres 
ufo-rapporter. 

Min første succes var i 2001 
(Rendlesham). Efterfulgt af den 
ene succes efter den anden gen¬ 
nem stædighed og hjælp fra, i 
særdeleshed Gary Anthony, Joe 
McGonagle, Chris Fowler, Andy 
Roberts samt venner i mediever¬ 
den, især James Randerson, Guar¬ 
dians videnskabskorrespondent. 
Tak til alle der har hjulpet os. 

”Så snart jeg hører mere om 
planerne for MoD’s offentliggø¬ 
relse, vil 1 blive opdateret,” slutter 
dr. David Clarke sin meddelelse 
om offentliggørelsen af de britiske 
ufo-arkiver. 

Den nævnte gruppe af ufo¬ 
kolleger, som David Clarke har 
samarbejdet med, har efter det 


oplyste ikke direkte koordineret 
deres forespørgsler til Forsvars¬ 
ministeriet, men har hele tiden 
orienteret hinanden, når der skete 
fremskridt. 

Opdagede hemmelig rapport 


I januar 2005 opdagede David 
Clarke henvisninger til en under¬ 
søgelse eller en rapport med kode¬ 
navnet CONDIGN, og i septem¬ 
ber var han og hans kollega Gary 
Anthony kommet så vidt i deres 
fælles undersøgelser, at de hver 
for sig og med forskellige begrun¬ 
delser kunne indgive hver deres 
begæring om frigivelse af denne 
specifikke rapport med henvisning 
til den britiske lovgivning om of¬ 
fentlighed i forvaltningen - Free- 
dom of Information Act. 

De engelske myndigheder 
valgte derefter under stor medie¬ 
bevågenhed at offentliggøre den 
hidtil hemmeligholdte efterret¬ 
ningsrapport om ufo-fænomener 
i foråret 2006 (Se UFO-Nyt nr. 3, 
2006). 

Nedbrud på rumcentrets server 


Det britiske Forsvarsministerium 
vil formentlig lægge oplysningerne 
på nettet over en længere periode, 
da man frygter samme problem i 
England, som Det franske Rum¬ 
center, CNES, havde, da det frigav 
sit rapportmateriale i starten af 
2007 og lagde det ud på internet- 
tet (se UFO-Nyt nr. 1, 2007). Rum¬ 
centrets server brød ganske enkelt 


ned, og man måtte skyndsomst 
lave en sideløbende henvisning 
til, hvor materialet kunne ses, så 
CNES’ andre omfattende aktivite¬ 
ter ikke blev påvirket af den store 
og uventede offentlige interesse 
for arkivmaterialerne. 

Sensationer i vente? 


Man skal formentlig ikke vente 
sig de store sensationer af det 
kommende materiale, men et så¬ 
dant materiale vil bestemt være af 
stor interesse for ufo-folk verden 
over - specielt for de mere histo¬ 
risk interesserede. 

Spørgsmålet om den kom¬ 
mende offentliggørelse af det 
britiske ufo-materiale og dets 
beskaffenhed blev naturligvis af 
SUFOFs ledelse drøftet med den 
britiske taler Nick Pope i Lyngby 
den 10. november 2007 ved 
SUFOFs 50 års jubilæumskonfe¬ 
rence. 

Nick Pope blev i 1985 ansat i 
Det britiske Forsvarsministerium, 
hvor han fra 1991 til 1994 var le¬ 
der af ministeriets såkaldte ”UFO 
Desk”, hvorfra han koordinerede 
undersøgelser af modtagne ufo¬ 
rapporter. Pope havde ved mødet 
i Lyngby ikke kendskab til mere 
konkrete tidsplaner for offentliggø¬ 
relsesproceduren, men efterfølgende 
har han - i januar 2008 - på sin 
hjemmeside www.nickpope.net op¬ 
lyst, at rapporterne i de kommende 
tre år vil blive placeret i National¬ 
arkivet med start i foråret 2008. 


ClA's hemmelige dokumenter 


Den centrale amerikanske efterretningstjeneste, CIA, frigav i slutningen af 
juni 2007 igen en række hidtil hemmeligholdte dokumenter fra arkiverne. 


Dokumenterne viste bl.a., at CIA 
havde en plan om at myrde uden¬ 
landske statsledere, som fx Cubas 
Fidel Castro. Der var også infor¬ 
mationer om hemmelig aflytning 
af amerikanske journalister og 
udspionering af borgerrettigheds¬ 
folk og demonstranter, som prote¬ 
sterede imod Vietnam-krigen. 

Endvidere kunne man i de of¬ 
fentliggjorte CIA-dokumenter 
læse om hemmelige forsøg med 


LSD på intetanende amerikanske 
borgere. 

Der var tale om en række do¬ 
kumenter, der af CIA var skrevet 
frem til midten af 1970’erne. En 
del af oplysningerne har været 
kendt i forvejen fra andre kilder, 
men uddybes mere detaljeret i 
de frigivne dokumenter. Offent¬ 
liggørelsen vakte alligevel stort 
postyr i medierne verden over. 
Også i Danmark fik de offentlig¬ 


gjorte dokumenter stor omtale 
i de fleste medier. Politiken. 
dk’s Ulrich Quistgaard skrev 
eksempelvis en række artikler, 
hvor politikere og forskere kom¬ 
menterede CIA-dokumenternes 
indhold. En særlig ufo-mæssig 
vinkel satte Ulrich Quistgaard på 
dokumenterne, da han i sin arti¬ 
kel på Politiken.dk den 27. juni 
2007 henviste til, at i 1950’erne 
var himlen over Danmark fyldt 

med ufoer i modsætning til i dag, 
hvor SUFOI tilsyneladende både 
mangler spændende sager og nye 
medlemmer. 

Tallerkener fra sovjetiske baser? 


Allerede for år tilbage kunne man 
søge på CIAs frigivne dokumen¬ 
ter via internettet på adressen 
www.foia.cia.gov. Og det doku¬ 
ment, som Quistgaard henviser til 
i sin artikel, er da heller ikke et af 
dem, der af CIA på det seneste er 
blevet frigivet til offentliggørelse. 
CIA-rapporten er dateret den 20. 
august 1953 og bruger en over¬ 
sættelse af en artikel i den stock¬ 
holmske avis Morgon-Tidningen 
den 13. juli 1953 som kilde. Her 
berettes det, at det danske for¬ 
svars ledelse ser alvorligt på pro¬ 
blemet med flyvende tallerkener. 
De militære eksperter er af den 
opfattelse, at selv om de fleste af 
observationerne af flyvende tal¬ 
lerkener har vist sig at være forår¬ 
saget af astronomiske fænomener, 
bliver der alligevel observationer 
tilbage, foretaget af trænede ob¬ 
servatører, der kunne indikere, at 
tallerkenerne er opsendt fra sovje¬ 
tiske baser i Det arktiske Hav. 

Det hedder videre i rapporten: 
Det danske flyvevåbens ledelse 
har for nylig udarbejdet en rap¬ 
port til Forsvarsstaben over for¬ 
skellige fænomener i luften over 
Danmark og de tilgrænsende 
havområder. Rapporten er baseret 
på rapporter fra danske militære 
radarstationer. Disse observatio¬ 
ner sidestilles med de rapporter 
af fjernstyrede projektiler, der er 
observeret i atmosfæren over det 
nordlige Norge og Finland. På 
baggrund af disse observationer 
er den militære efterretningstjene¬ 
stes medarbejderne kommet frem 
til den konklusion, at projekti¬ 
lerne kunne være opsendt fra en 
sovjetisk base ved Novaya Zemlya 
i Det arktiske Hav. 

Rapporten beskriver også en 
observation gjort af en officer og 
7 menige fra Karup flyvestation 
i Jylland den 12. november 1952. 
Observatørerne Fik øje på et ob¬ 
jekt, der lignede et fly, men som 
bevægede sig meget hurtigere end 
nogen kendt type fly. 

De danske observationer sam¬ 
menlignes med et antal norske 
observationer, herunder en speciel 
observation gjort ved Horten if. 
oplysninger fra Den norske For¬ 
svarsstab og Den norske Marine, 
af et ukendt fly over flådebasen 


ved Horten ved Oslo-fjordens 
munding i oktober 1952. 

En anden observation - kort 
før episoden ved Horten - fandt 
sted under en militærøvelse ved 
Bodø. Mandskabet ved et anti- 
luftskytsbatteri observerede et 
mystisk objekt i stor højde. Et 
jetfly blev sendt op, men var ikke 
i stand til at nå objektet, som for¬ 
svandt med stor hastighed. 

Endelig anfører CIA til slut 
i sin indberetning, at rapporten 
fra det danske flyvevåbens ledelse 
understreger, at denne "flyvende 
tallerken-trafik" over Skandi¬ 
navien ser ud til at være af stor 
aero-teknisk interesse. 



Ren afskrift 


I CIAs indberetning understreges 
det, at den er baseret på den sven¬ 
ske avis Morgon-Tidningen den 13. 
juli 1953, og at man desuden har 
undersøgt de danske aviser Ber- 
lingske Tidende , Social-Demokra- 
ten , Politiken og Information for 
eventuel omtale af sagen omkring 
det anførte tidsrum, men uden 
held. Dette understreger måske 
kun, hvad mange indberetninger 
og dokumenter i CIAs arkiver 
gennem årene har vist med al 
tydelighed: Denne form for ind¬ 
rapporterede oplysninger er ikke 
anderledes end en almindelig 
journalistisk virksomhed helt 
afhængig af ihærdigheden og seri¬ 
øsiteten hos den person, der laver 
indberetningen. Men vedkom¬ 
mende CIA-medarbejder skulle 
måske så have gjort sig den ulej¬ 
lighed at gennemlæse Berlingske 
Aftenavis for den 11. juli 1953 - 
en avis med et rimeligt dæknings¬ 
område. Heri havde Hans Edvard 
Teglers nemlig en artikel med 
overskriften "’Tallerken-rapporf 
til Forsvarsstaben". Og i virke¬ 
ligheden er denne danske artikel 
formentlig basis for den svenske 


artikel i Morgon-Tidningen den 
13. juli 1953. 

CIA-indberetning fra 
Østersø-området 


En af de mere spændende ufo¬ 
indberetninger fra Østersø-områ¬ 
det til CIA fandt sted i 1976 og 
drejer sig om et ejendommeligt 
stærktlysende fænomen obser¬ 
veret fra et rutefly undervejs fra 
Moskva til London, altså ret tæt 
på dansk territorium. 

Rapporten er inden frigivelsen 
blevet censureret for visse pas¬ 
sager, som det ofte er tilfældet 
med tidligere klassificerede do¬ 
kumenter fra militær, politi eller 
efterretningsvirksomhed. Derfor 
fremtræder rapporten med sorte 
felter, hvor informationer er bort¬ 
censureret inden frigivelsen. Det 
fremgår på grund af censuren 
ikke, hvem der har rapporteret og 
udarbejdet denne "Foreign Intel¬ 
ligence Information Report". I 
"Domestic Collection Division" 
under CIAs "Directorate of Ope¬ 
rations" har rapporten nr. OO- 
E-324/33601/76, og den er dateret 
den 18. november 1976. 

Selve rapporten beskriver disse 
detaljer: 

"1. En usædvanlig tildragelse 
fandt sted den 10. september 
1976 under en British European 
Airways (BEA) flyvning (nr. 831) 
fra Moskva til London. Mellem 
kl. 18 og 19 befandt flyet sig i en 
højde af ca. 33.000 fod (ca. 9.900 
meter) formentlig inden for Litau- 
ens grænse, da der blev observeret 
et enkelt, blændende lys, der ikke 
bevægede sig og hele tiden lyste 
med samme lysstyrke. Lyset blev 
observeret til styrbord (højre side) 
for trafikflyet. 

Lysets afstand fra flyet blev an¬ 
slået til ca. 10-15 miles (ca. 16-24 
kilometer) og ca. 5-6.000 fod (ca. 

1.500-1.800 meter) under flyets 
højde - noget over et laverelig- 
gende skydække. Lyskilden, der 
i udseende lignede en natrium¬ 
lampe (gullig i farven), var alt for 
stærk til, at man på noget tids¬ 
punkt kunne se direkte på den. 

Det øverste af det lavereliggende 
skydække blev fuldstændigt oplyst 
og fik et glødende skær. 

2. Lyskilden var så bemærkel¬ 
sesværdig, at BEA-piloten kaldte 
op over flyets radio og meddelte, 
at han var en del foruroliget over 
dets tilstedeværelse. Han fortalte, 
at han havde bedt de sovjetiske 
myndigheder om en identifikation ^ 












1 2 UFO-NYT 1/2008 


UFO-arkiver 


af lyskilden. De sovjetiske myn¬ 
digheder kom tilbage med et ne¬ 
gativt svar på identifikationen af 
lyskilden og bad ham om ikke at 
komme med yderligere spørgsmål. 
Lyset blev observeret i ca. 10-15 
minutter, indtil trafikflyet havde 
passeret, og lyskilden var forsvun¬ 
det bagude.” 

Hvad var dette lys? 


Der foreligger ikke pt. henvisnin¬ 
ger fra andre kilder om, at der 
af sovjetiske eller amerikanske 
myndigheder skulle være foretaget 
yderligere undersøgelser af denne 
hændelse. Rapporten er meget 
kortfattet og indeholder ikke de¬ 
taljerede vidneudsagn og tekniske 
detaljer, der umiddelbart peger 
på, hvad der kan være årsag til 
denne observation i nærheden af 
Litauens grænse. 

Astronomiske fejlkilder, som 
fx stærktlysende stjerner eller pla¬ 
neter, kan på forhånd udelukkes 
med baggrund i beskrivelsen af 
det blændende lys samt obser¬ 
vationsretningen - nemlig skråt 
nedad. Andre naturfænomener, 
som fx kuglelyn og plasmafæno¬ 
mener, og de beskrivelser man 
kender til af disse fænomener, 
passer heller ikke særlig godt til 
det observerede lysfænomen. 


Men når de sovjetiske myndig¬ 
heder over radioen svarede, at de 
ikke havde nogen identifikation 
af lysfænomenet, kunne man må¬ 
ske fristes til at tro, at det havde 
forbindelse med en sovjetisk mili¬ 
tærøvelse. Svaret kunne dog også 
meget vel dække over, at man 
faktisk ikke vidste, hvad det var, 
og at man ikke havde interesse i at 
involvere sig i en sådan sag med et 
vestligt trafikfly indblandet. 

Der er gennem en lang år¬ 
række i forbindelse med både 
vestlige og østlige flådeøvelser i 
Østersø-området blevet observeret 
såkaldte faldskærmsblus. Disse 
blus skydes op i en vis højde, 
hvor de så hænger og brænder 
under en faldskærm i adskillige 


minutter med stor lysstyrke. For¬ 
skellige typer af faldskærmsblus 
anvendes fx til sigte- og skydemål 
samt til oplysning af et vist om¬ 
råde. Efter de i rapporten anførte 
oplysninger skulle lysfænomenet 
dog befinde sig i en højde af ca. 

8 kilometer. Dette svarer ikke til 
de højder, hvor faldskærmsblus 
under normale omstændigheder 
skulle kunne befinde sig, hvorfor 
denne forklaring heller ikke virker 
dækkende som en løsning på det 
observerede. 

Andre "militære forklaringer” 
kan vel ikke helt udelukkes, men 
ellers kan det umiddelbart synes 
svært at pege på andre kvalifice¬ 
rede forklaringer. 



UFO Fondet af 1979 takker af 


Starten til UFO Fondet af 1979 blev taget allerede i 1978 efter et succes¬ 
fuldt sommer-seminar i Mellerup i Sønderjylland. Initiativtageren var Bent 
Eriksen, der selv var en af de mest aktive personer som arrangør af de 
årlige ufo-seminarer. Han fik den ide, at overskuddet ved arrangementet i 
1978 skulle hensættes på en konto, bl.a. for at dække evt. underskud ved 
fremtidige arrangementer. 


AF PER ANDERSEN 


Da man i 1979 var i gang med 
at forberede sommer-arrange¬ 
mentet 1980, blev pengene fra 
de årlige arrangementer lagt i 
en mere fast struktur i form af 
UFO Fondet af 1979. Eftersom 
tanken med ufo-seminarerne var, 
at de skulle være uafhængige 
af ufo-organisationerne, blev 
UFO Fondet af 1979 det også. 


Første bestyrelse bestod således 
af repræsentanter for de tre 
daværende organisationer: Bent 
Eriksen (SUFOl), Kim Lykke- 
gaard (FUFOS), Niels Sarnov 
(IGAP) og Jens Henrik Glint- 
borg (SUFOl). Det var i øvrigt 
de samme personer, der stod bag 
arrangementet UFO-80 i som¬ 
meren 1980. 


Fondet skulle, foruden at være 
økonomisk reserve for fremtidige 
arrangementer, også med mellem¬ 
rum uddele et såkaldt ufo-legat 
til en person, der ”på hæderlig vis 
havde udført en bemærkelsesvær¬ 
dig indsats på ufo-området”. Det 
drejede sig om et mindre beløb, 
men æren havde stor betydning 
for mange af modtagerne. 













Prisuddeling 





I forbindelse med 
SU FO I’s repræ¬ 
sentantskabsmoder 
blev der tidligere 
ajholdt et såkaldt 
” mumlemode” da¬ 
gen forinden, hvor 
indbudte gæster, 
aktive mfl. deltog 
i drofteiserne af 
fx aktuelle obser¬ 
vationer. Her ses 
Hans Bodker ved 
et ”mumlemode” i 
1989. 

(Foto: Kim Moller 
Hansen ) 


U nder festmidda¬ 
gen efter SU FO Fs 
jubilæumskonfe- 
renee i Lyngby 
Kulturhus lordag 
den 10. november 
2007 uddelte Per 
Andersen i sin 
egenskab af for¬ 
mand for ”UFO 
Fondet af 1979” 
legater til 5 perso¬ 
ner, der "på hæder¬ 
lig vis har udfort en 
bemærkelses værdig 
indsats på ufo¬ 
området ”. 

(Foto: Inge H. 

S vane ) 


Toke Haunstrup 
takker for legatet 
under jubilæums¬ 
middagen i Lyngby. 
(Foto: Inge H. 
Svane) 


Modtagere af 
æresbevisning og 
legat fra UFO Fondet 
af 1979 

1980: X.P. Madsen 
1981: Per Andersen 
1982: H.C. Petersen 
1985: Kim Møller Hansen 
1987: Ole Henningsen 
1989: Frank Lerbæk 
1993: Torben Birkeholm 
2007: Hans Bødker 
2007: Toke Haunstrup 
2007: Per Borgaard 
2007: Ole J. Knudsen 
2007: Bent Eriksen 


Det er efterhånden mange år 
siden, at der sidst var et sommer¬ 
seminar (det sidste var i 1984), så 
et væsentligt formål med fondet 
eksisterede ikke længere. Sidste 
år besluttede bestyrelsen derfor at 
nedlægge fondet. Den sidste be¬ 
styrelse bestod af Ole Henningsen 
(SUFOl), Per Borggaard (uaf¬ 
hængig) og undertegnede. 

Fondets midler blev anvendt 
til at uddele de sidste legater til 
5 personer, der alle har udført en 
bemærkelsesværdig indsats for 
ufo-arbejdet i Danmark. Disse 
æresbevisninger blev uddelt ved 
SUFOFs jubilæumskonference 
i Lyngby Kulturhus den 10. no¬ 
vember 2007 og afslutter dermed 
UFO fondets arbejde. Vi skal her 
gengive korte versioner af fondets 
motiveringer. 


Hans Bødker 


1 over 35 år har Hans Bødker 
analyseret fotos og videoer for 
SUFOl som konsulent. Et kig i 
rapporterne i SUFOFs Fotoarkiv 
viser med al ønskelig tydelighed, 
hvilket stort Fingeraftryk han har 
sat på dansk ufo-forskning. 

Hans baggrund inden for 
flyvning parret med en naturlig 
nysgerrighed, stor teknisk formåen 
og ikke mindst sund fornuft har i 
en stor mængde danske foto-sager 
ført frem til den løsning, der så 
efterfølgende kunne forekomme 
logisk og indlysende for enhver. En 
”Sherlock Holmes”, hvis arbejde vi 
i SUFOl har nydt utroligt godt af. 

Selv i de seneste år, hvor den 
digitale verden har trængt sig på 
inden for foto og video, har Hans 
Bødker ydet en bemærkelses¬ 
værdig indsats med nye ideer og 
løsninger i forbindelse med analy¬ 
searbejdet af danske ufo-billeder. 

Toke Haunstrup 


Toke Haunstrups indsats for den 
seriøse udforskning af ufo-fæno¬ 
menerne har været enestående i 
dansk ufo-arbejde. Fokus for To- 
kes arbejde gennem årene har væ¬ 
ret koncentreret om rapporterne, 
og han har i perioder varetaget 
både SUFOFs alarmcentral såvel 
som rapportcentralen. 

Men Toke er gået langt videre 
end blot indsamling af folks ob¬ 
servationer af himmelfænomener. 
Igennem en årrække har han væ¬ 
ret med til at hæve kvaliteten af 


rapportarbejdet gennem uddan¬ 
nelse af danske rapportoptagere. 
Og på analysesiden har Toke stået 
for nogle af de mest banebry¬ 
dende projekter om perception af 
himmelfænomener, observationer 
af dobbeltmåner samt udarbej¬ 
delse af årsstatistikker. 

Oplysningsmæssigt har Toke 
Haunstrup stået for et af de mest 
markante bidrag i nyere tid, nem¬ 
lig hæftet ”Når du ser et stjerne¬ 
skud”, der i 2000 blev udgivet med 
støtte fra Tipsmidlerne. Senest har 
Toke i en flerårig periode været 
hovedkraften bag udgivelsen af 
den omfattende rapport ”50 år 
med ufoer”, der er en gennemgang 
af meget høj kvalitet af SUFOFs 
erfaringer igennem 50 år. 

Per Borgaard 


Per Borgaard har siden 1950’erne 
været en engageret og livlig de¬ 
battør i ufo-spørgsmålet. Igennem 
årene har Per holdt sig uden for 
ufo-organisationerne, hvilket har 
haft sine fordele. Han var dermed 
bedre i stand til at se tingene ude¬ 
fra og med mere nøgterne øjne, 
og Per var en god vagthund og 
revser, når det organisatoriske 
fnidder-fnadder i ufo-organisatio¬ 
nerne var ved at tage overhånd. 

Når der var en diskussion i 
gang, kunne vi altid regne med 
et bidrag fra Per Borgaard. Hans 
holdninger var forfriskende og 
kastede altid nyt lys på de spørgs¬ 
mål, som vi havde op til debat. 
Han var med til at holde SUFOI 
fokuseret på de vigtige ting, og 
det var derfor typisk, når Per 
udtalte, at SUFOI skulle holde 
sine meninger om "sandheden om 
ufoer" for sig selv og koncentrere 
sig om data. Ufo-arbejdet skulle 
ikke basere sig på tro, men viden. 

Samtidig har Per Borgaard al¬ 
tid stillet op, når der var brug for 
det. Han har holdt mange fore¬ 
drag - blandt andet ved de årlige 
sommerseminarer. 


Per Borgaard (tv.) 
hygger sig sammen 
med en anden vete¬ 
ran, Verner Moller, 
under en pause ved 
jubilæumskonfe¬ 
rencen. 

(Foto: Flemming 
O. Rasmussen) 



Ole J. Knudsen 


I 1977 overtog Ole J. Knudsen 
SUFOI’s Alarmcentral, og den 
varetog han helt frem til 1991 - en 
imponerende periode på 14 år. 
Oles betydning for ufo-arbejdet 
i Danmark gik dog langt videre 
end indsatsen med at hjælpe ob¬ 
servatørerne med en forklaring 
på deres observationer, når de 
ringede. Han var i høj grad på et 
tidligt tidspunkt med til at indføre 
en pragmatisk og jordbunden 
holdning til observationerne - det 
var jo ikke sikkert, at observatio¬ 
nen i virkeligheden var så mystisk, 
som den lød. 

Selv om Ole derfor til tider blev 
opfattet som en rebel i SUFOI- 
sammenhæng, var han med til at 
opbygge en ny respekt for SUFOI 


baseret på SUFOFs arbejdsmeto¬ 
der. Det er i høj grad Oles fortje¬ 
neste, at vi igennem 1980erne Fik 
et positivt og godt forhold til en 
lang række offentlige institutioner. 

Samtidig var Ole J. Knudsen 
en usædvanlig begavet formidler 
af information om ufoer. Der er 
næppe andre i SUFOFs historie, 
der har holdt flere foredrag end 
ham - alt fra ungdomsskoler til 
pensionistklubber har nydt godt 
af Oles engagerede præsentationer 
af ufo-emnet. 



Ole J. Knudsen ved SUFOFs repræsen¬ 
tantskabsmode i marts 1984. 

(Foto: Kim Moller Hansen) 


Bent Eriksen 


Fondsbestyrelsen valgte som det 
allersidste legat at hædre Bent 
Eriksen posthumt (Bent døde i 
1998). Bent var i mange år driv¬ 
kraften bag UFO-Fondet af 1979. 

Bent Eriksen var en af ho¬ 
vedkræfterne bag den lokale 
Fredericia UFO-gruppe. I 1976 
arrangerede denne gruppe som¬ 
merseminaret i Fredericia, og de 
efterfølgende år var Bent Eriksen 
en af de væsentlige drivkræfter 


bag de årlige sommer-arrange¬ 
menter frem til det sidste arrange¬ 
ment i 1984. 

Bent Eriksens interesse i den 
sociale side af ufo-arbejdet var 
stort, og det var vigtigt for ham, 
at alle kunne være i stue med 
hinanden. En af hans kongstan¬ 
ker et ufo-sommerhus, hvor alle 
kunne mødes under uformelle for¬ 
mer blev desværre aldrig reali¬ 
seret. Til gengæld åbnede Bent sit 
hjem for alle, og vi kunne således 
nyde hans store gæstfrihed og den 
gode mad - inkl. Bents frikadeller 
- der altid blev disket op med. 

I SUFOI vil Bent også gå over 
i historien for at lægge navn til 
"Bents Lov" - at man kun skal 
vedtage noget, hvis der er nogen, 
der har meldt sig til at udføre 
arbejdet. Et sundt princip for for¬ 
eningsarbejdet som SUFOI stadig 
forsøger at efterleve. 

□ 



Bent Eriksen tegner og fortæller under 
SUFOFs repræsentantskabsmode i 
Fredericia i september 1982. 

(Foto: Kim Moller Hansen) 


ufo nyt 

Hvor star vi i dag? 

50 års jogt på sandheden 
Fra bloojet naivitet til lærende organisation 

V* 

& 


UFO-Nyt nr. 4, 2007, er et 
særnummer med en kort og 
populær sammenfatning af 
bogen "50 år med ufoer". 
Særnummeret er skrevet af 
journalist Per Borgaard, der 
om nogen kender SUFOI og 
ufoernes historie i Danmark. 
Du kan stadig sikre dig et 
eksemplar ved at bruge kupo¬ 
nen side 23. 

Når teknikken svigter, 1. del 


Maskiner fejler, når der er ufoer i nærheden. Bilmotorer går i stå. Lys blin¬ 
ker og går ud. Radioer fyldes med statisk støj. Tv-skærme flimrer. Selv 
elforsyningen siges at være gået ned i forbindelse med ufo-observationer. 
Sådanne påvirkninger af omgivelserne - ofte refereret til som elektromag¬ 
netiske (EM) effekter - har ufologer fra tid til anden opfattet som et af de 
stærkeste beviser på, at ufoer eksisterer i en fysisk form. Hændelserne 
kan ikke afvises som hallucinationer. Den fysiske påvirkning er registreret 
i hundredvis af tilfælde og kan dårligt afvises som en lejlighedsvis, tilfæl¬ 
dig effekt. 


I en undersøgelse fra 1985 af 
1.278 rapporter med vidner fandt 
George D. Fawcett 370 tilfælde 
af “elektromagnetisk interferens 
forårsaget af ufoer på kompasser, 
fly og bilmotorer, forlys, husbe¬ 
lysning, projektører, radarstråler, 
radioer, tv og andet kommunika¬ 
tionsudstyr”, og ”37 tilfælde hvor 
elnettet var gået ned i forbindelse 
med ufo-observationer” (Fawcett, 
1985). 

George D. Fawcett siger endvi¬ 
dere, at fænomenet er globalt og 
en udfordring for videnskaben. 
Enhver fremtidig løsning på den 
voksende og verdensomspæn¬ 
dende ufo-gåde skal også forklare 
denne del af fænomenet (Story, 
2001 ). 

1 1981 udgav Mark Rodeghier 
et katalog over 441 EM-hændelser 
knyttet til køretøjer. Han regnede 
ud, at de udgjorde ca. 1,5 % af 
tilfældene i UFOCAT’s database. 
Hans optegnelser begynder med 
et tilfælde helt tilbage fra 1909, 
hvor forlygten på en motorcy¬ 
kel svigtede. To tilfælde er fra 
1940’erne, men de pågældende 
vidneudsagn er først indsamlet 
i hhv. 1957 og 1968. Der er for¬ 
bløffende få tilfælde fra 1952 
ufo-bølgen - to - en bilmotor, der 
svigter forud for mødet med et 
højt monster, og et tilfælde hvor 
radioen går død i en bil, der ellers 
fortsætter med at køre, mens øjen- 
vidnerne observerer et “luftskib”. 
Ingen af dem involverer strengt 
taget en flyvende tallerken. Så¬ 
danne fænomener bliver langt 
stærkere knyttet til ufoer under 
den franske ufo-bølge i 1954, som 
bl.a. omfattede 24 EM-sager. Da¬ 
tabasen rummer enkelte tilfælde 
fra 1955 og 1956, men her er vid¬ 
neudsagnene først dukket op flere 
år senere. Levelland-bølgen fra 


1957 gav anledning til omkring 35 
EM-tilfælde. Og herefter ser det 
ud til at være et tilbagevendende 
fænomen i ufo-observationer. 


UFO REPORTS 
INVOLVING 

VEHICLE INTERFERENCE 


by 

Mark Rodeghier 

CENTER FOR UFO STUDIES 


Det er blevet foreslået, at bil¬ 
stopsagerne kunne være svaret 
på problemet med at Finde et 
fast mønster i ægte ufo-sager. En 
ufolog skrev fx, at bilstopsagerne 
“udgør et meget ensartet møn¬ 
ster” og kunne præsenteres for 
forskere som udgangpunkt for 
videre forskning (Randles, 2001). 
Videnskaben har dog sine tvivl. 
Nogen vil måske huske den tvivl, 
som Condon-Kommissionen 
havde. Fx dette, som kunne læses 
i Newsweek : “Condon og Low 
har sågar bedt bilindustrien om 
hjælp. 'Der har været omkring 
100 tilfælde, 4 fortæller Condon ’i 
hvilke vidner siger, at ufoer har 
stoppet deres bilmotor og påvirket 
radioen.’ I ét tilfælde rapporteres 
det, at en ufo stoppede den ben¬ 
zindrevne motor på en traktor, 
mens en dieselmotor (som ikke er 
afhængig af en elektrisk gnist til 
at antænde brændstoffet) tæt ved 


blev ved med at fungere. Condon 
har diskuteret disse tilfælde med 
Donald Hooven, vicepræsident 
for Ford Motor Co. og ekspert 
i bilers elektriske systemer. Et 
foreløbigt resultat: Der kræves en 
elektrisk kraft på 400.000 gange 
Jordens magnetfelt for at kunne 
standse en bil.” 

Det antages, at sådanne felter 
vil ændre den magnetiske signatur 
af metalstrukturen i en bil på en 
måde, så den afgørende adskiller 
sig fra dem, der ikke har været 
udsat for en tilsvarende kraftpå¬ 
virkning. Men sådanne tegn på 
forandringer er ikke fundet. 

1 en hændelse frajanuar 1967 i 
Richmond, Indiana, kørte en se¬ 
kretær på en landevej nær sit hjem 
kl. 2.00 om natten. Landskabet 
syntes lysere, end det kunne for¬ 
klares ved forlygterne, så hun 
blændede først ned, og så sluk¬ 
kede hun dem og opdagede en 
selvlysende genstand over bilen. 
Den svævede over bilen i 10-15 
minutter. Under oplevelsen ville 
speederen ikke fungere, og hun 
følte ikke, at hun havde kontrol 
over bilen. Bagefter fortalte hun 
om Fire fejlfunktioner, som blev 
undersøgt: 

1. Radioen var svag og fuld af 
statisk støj. Det viste sig, at an¬ 
tennen var brækket af 

2. Speedometeret viste for lidt. 
Dette skyldtes klæbrig smørelse i 
speedometerkablet og en brækket 
matrice-støbning, som forøgede 
friktionen. 

3. Batteriet blev ikke opladet 
ordentligt, og amperemeteret viste 
korrekt. Remmen til ventilatoren 
var løs, så generatoren leverede 
ikke tilstrækkelig styrke til at 
holde batteriet oppe. 

4. Oliemåleren sad fast på 
maksimum. Dette skyldtes tæring 


AF MARTIN 
KOTTMEYER 


► 

nær transmitter-elementet, som 
lækkede elektricitet. 

Undersøgernes kommentarer 
til disse fejlfunktioner var, at “de 
skyldtes gradvis slid og tæring - 
bortset fra den brækkede antenne, 
som man ikke kunne drage nogen 
konklusion om.” 

De noterede også, at den dato, 
som observatøren angav for ufo¬ 
oplevelsen, næsten med sikkerhed 
var forkert, fordi hun huskede 
klart måneskin, men Månen ville 
have stået lavt på himlen og i sid¬ 
ste kvarter. (Gillmore) 

1 en sag fra Elsinore, Califor¬ 
nien, i november 1967 kørte en 
forretningsmand igennem en tåge 
omkring kl. 4.00 om morgenen 
langt ude på landet, da bilen, lyg¬ 
ter og radio gik død. En åbning 
i tågen afslørede en svagt rødlig 
tallerken, som slingrede, da den 
passerede. Efter halvandet minut 
var den væk, og hans bil kom til 
live igen. NICAP undersøgte bi¬ 
len og opdagede, at uret var gået 
i stå, noget maling var skallet af, 
kassettebåndene i bilen havde mi¬ 
stet noget af deres kvalitet, og en 
optisk forvrængning kunne ses på 
bagruden. Condon-Kommissio- 
nen anfægtede ikke disse observa¬ 
tioner, men kom med nogle inte¬ 
ressante kommentarer. Malingen 
var tynd i det område, hvor den 
var løs, og lignede maling oven på 
rust. Forvrængningen af vinduet 
var identisk med den, man Finder 
på brugte biler. Mest fascinerende 
var problemet med uret. Det blev 
drevet af en fjeder. Påvirkning af 
de elektriske systemer i bilen ville 
ikke have standset uret på obser¬ 
vationstidspunktet. 

Vidnet var ret vag mht. visse 
aspekter af hændelsen. Således 
var han ikke sikker på, hvilken del 
af motorvejen hændelsen var sket 
på, hvilket betød, at man ikke 
kunne bestemme synsvinklen til 
objektet. Dette undergravede en¬ 
hver form for analyse, som kunne 
bekræfte eller afkræfte objektets 
natur. 

En anden kendsgerning, som 
med garanti vil mindske den 
videnskabelige entusiasme for 
EM-episoder, er det problem, at 
påvirkninger af køretøjer ofte op¬ 
træder i forbindelse med rappor¬ 
ter, som efterfølgende er opklaret 
som værende misfortolkninger. 
Dette har bl.a. Allan Hendry 
dokumenteret. 1 et tilfælde mente 
ejeren af en 1967 Lincoln Conti¬ 
nental, at bilens batteri gik dødt 
pga. en stjerne. Han observerede 


stjernen i ca. 20 minutter. Selv om 
han var i stand til at starte sin bil 
umiddelbart efter observationen, 
gik bilen komplet død ved hans 
næste destination. “1 alle de 10 
år” han havde ejet den, havde han 
aldrig haft problemer med den. 
(Hendry, 1979, side 76-77) 

En sammensat sag involverede 
tre voksne vidner, gadelys som 
skiftevis blev svagere og stærkere 
under en svævende tallerken, der 
opførte sig, “som om den sugede 
energi fra dem”. Der var også 
gøende hunde, bippende lyde, 
ligesom vidnerne følte sig drænet 
for energi og havde en følelse af at 
gå i trance. Tallerkenen viste sig at 
være halvmånen! 

1 et andet tilfælde måtte et 
par have deres telefonledninger 
udskiftet som følge af problemer, 
der opstod, da en tallerken havde 
svævet over deres hus i en time 
og 45 minutter, efter at den havde 
forfulgt deres bil hjem. Det var 
Venus! 

Hendry nævner mere end 20 
EM-tilfælde i sin undersøgelse, 
der involverer ting som tv- og 
radio-forstyrrelser. (Hendry, ka¬ 
pitel 6). 

I det berygtede Antonio Se- 
rena-tilfælde fra den 22. februar 
1977 blev det påstået, at billyg¬ 
terne begyndte at svigte, og mo¬ 
toren Fik tændingsproblemer, jo 
tættere ufoen kom. Et af børnene 
blev meget dårlig. Senere viste det 
sig dog, at problemerne med bilen 
skyldtes, at batteriet var fladt. 
Undersøgelsen slog fast, at ufoen 
med stor sikkerhed var Venus. 
(Ridpath, 1986) 

Forskere kunne også indvende, 
at bilstop-tilfældene rummer store 
variationer, når man ser dem 
nærmere efter i sømmene. Mens 
halvdelen af Rodeghiers tilfælde 
involverer et generelt svigt af mo¬ 
toren og de elektriske systemer, 
så involverer en fjerdedel kun 
motoren. Nogle gange er det kun 
forlygterne, der svigter. Andre 
gange kun radioen. Endelig er 
der de tilfælde, hvor forlygterne 
og radioen svigter uden nogen 
problemer med motoren. Og mens 
ufo-traditionen normalt foreskri¬ 
ver, at påvirkningen af køretøjer 
er en forbigående efFekt bilen 
kan startes igen efter mødet - så 
handler 30 tilfælde om varigt 
svigt. 

Et andet tilfælde, som er værd 
at nævne, er Minot AFB-hæn- 
delsen fra den 24. oktober 1968, 
hvor radiotransmissionen fejlede 


i et fly under indflyvning, mens 
automatpiloten var slået til. Efter 
ca. 4 minutter kunne de kom¬ 
munikere igen, og flyvelederen 
og piloten spekulerede på, om en 
ufo cirka halvanden mil fra ham 
kunne være årsagen til radiopro¬ 
blemerne. 

Selv om det er fristende at give 
ufoen skylden for problemerne, er 
der den hage ved det, at man her 
har et fly fyldt med kompliceret 
elektronik, og radioproblemet 
blev som det eneste nævnt. Mo¬ 
torerne arbejdede upåklageligt. 
Radioen modtog fortsat flyve¬ 
lederens anvisninger fra tårnet. 
Transponderen fungerede og til¬ 
lod tårnet at se flyet på radaren. 
Det behøvede ikke at have været 
andet end en kortslutning eller en 
løs forbindelse et eller andet sted. 
(Kevin Randle, 1999, side 63, 68) 

Denne pointe kan generaliseres 
på grundlag af en undersøgelse af 
fejlfunktioner hos fly - fejl som 
tilskrives ufoer. (Haines & Wein- 
stein, 2001) 

En tabel over graden af hæn¬ 
delsernes farlighed viser, at i 33 
tilfælde, hvor de relevante infor¬ 
mationer har været tilgængelige, 
involverer 31 kun påvirkning af 
et enkelt undersystem. Kun to til¬ 
fælde involverer fejlfunktioner af 
tre eller flere systemer. (Haines & 
Weinstein, 2001: Tabel 7) 

Kun ét - 23/3/1995 - involve¬ 
rer ni forskellige systemer - en 
anonym observationsberetning på 
kun seks sætninger fortæller, at 
det gik galt over Ryuku-øerne. Pi¬ 
loten fortæller, at ufoen nærmede 
sig flyet, da motorerne begyndte 
at hakke i det, og alle instrumen¬ 
ter svigtede. Han dykkede for at 
undgå dens påvirkning, men den 
fulgte ham nedad. Mærkeligt nok 
er det næsten den korteste beret¬ 
ning i undersøgelsen og efterlader 
mange ubesvarede spørgsmål, 
som fx hvorvidt en mekaniker un¬ 
dersøgte flyet bagefter. 

De fleste af fejlfunktionerne i 
denne undersøgelse involverer en¬ 
ten radio eller kompas. Ellers har 
Haines kun rapporteret 9 tilfælde 
af motorsvigt på fly i hele ufo¬ 
historien - et bemærkelsesværdigt 
lavt tal, især i betragtning af, at 
hændelserne dækker 50 år. (Hai¬ 
nes, 1992; Tabel 12) 

Det ligger mig fjernt at demo- 
tivere ufologer til at viderebringe 
deres problemer til hærdede vi¬ 
denskabsfolk, men man behøver 
ikke at være en kyniker for at for¬ 
nemme, at de ikke vil komme til- 

bage med entusiastiske konklusio¬ 
ner om, at fremmede rumfartøjer 
med stærke magnetfelter kan være 
den eneste eller bedste forklaring. 

Der er ikke skrevet meget om 
dette fænomen i psykosociale 
kredse. Kun at noget tilsvarende 
kendes fra fiktionen. Man har 
henvist til Koestlers skuespil fra 
1933, Twilight Bar(V allée, 1988), 
Bernard Newmans roman The 
Flying Saucer fra 1948 (Vallée, 
1988) og filmen The Day the 
Earth Stood Still. (Moffitt, 2004). 

En gammelt sag, hvor et he- 
stetrukkent køretøj bringes til 
standsning i nærværelse af elver¬ 
folk, er også nævnt som en tidlig 
analogi. (Clark & Coleman, 1975) 

Beretningen i Bibelen om 
Ægyptens hære, der bringes til 
standsning af Gud, er også på en 
eller anden måde blevet betragtet 
som relevant. (Downing, 1968) 

Mystiske kræfter i kulørte blade 


Jeg foreslår, at der er en større 
baggrundshistorie, som bør for¬ 
tælles for at give os en bedre for¬ 
ståelse af, hvordan ideen om, at 
ufoer påvirker maskiner, er blevet 
en del af ufo-troen. 

Da elektricitet begyndte 
at blive brugt til belysning og 
redskaber i bredere kredse i be¬ 
folkningen, begyndte forfattere 
også hurtigt at lege med den 
ide, at man, hvis man kunne 
påvirke elektricitet, også kunne 
frembringe nogle dramatiske ef¬ 
fekter. Fx var der i februar 1898 
en historie i Cosmopolitan om en 
opfindelse kaldet “elektricitets¬ 
afbryderen”. Opfinderen bruger 
den i et mindre komplot til at 
fælde en pengeafpresser. Historien 
bliver kaldt “The Great Electronic 
Trust” og var skrevet af Fran¬ 
cis Lynde. (Bleiler, 1990, afsnit 
#1382) 

1 marts 1906 dukker der en hi¬ 
storie op i Argosy skrevet af en vis 
Guy Chase Hazzard, som udnyt¬ 
ter den ældgamle frygt for kome¬ 
ter ved at foreslå, at kometer på en 
eller anden måde kan være i stand 
til at få al elektricitet i verden til 
at forsvinde. “Forty-One Nights 
of Mystery” beskriver det kaos, 
en civilisation kastes ud i, da al lys 
forsvinder, og motorer holder op 
med at virke. Masseuroligheder 
finder sted, da alt elektrisk ophø¬ 
rer. Da kometen trækker sig til¬ 
bage, vender elektriciteten tilbage, 
og civilisationen bliver genopbyg¬ 
get. (Bleiler, 1990, afsnit #1078) 


Nogle år senere dukker en 
historie op kaldet “Planet Jong¬ 
løren”, af J. George Frederick 
i november 1908 udgaven af 
All-Story, som kombinerer ikke- 
jordiske trusler med overlegen 
teknik. En skurkagtig videnskabs¬ 
mand fra Canopus truer med at 
slynge Jorden ind i Solen, hvis 
ikke vores lagre af guld bliver 
sendt til ham. For at bevise, at 
han mener det alvorligt, afbryder 
han først elektriciteten i New 
York-området. Derefter skubber 
han Jorden ud af dens omløbs¬ 
bane. (Bleiler, 1990; afsnit #817) 

1 1910 møder vi to historier, 
som anbringer denne magt i hæn¬ 
derne på gale videnskabsmænd. 
Stewart Edward Whites “The Sign 
at Six” [ Popular Magazine okto¬ 
ber 15 - november 15, 1910] de¬ 
monstrerer et apparat, som ophæ¬ 
ver bølger af forskellig art, sletter 
elektricitet, lyd, lys og selv varme. 
(Bleiler, 1990; afsnit #2372) 

I William Harold Durhams 
“The Current Locker” [Blue 
Books, maj 1910] kræver en ung 
mand, at regeringen løslader hans 
far og giver denne amnesti for et 
bankrøveri, han er blevet uskyl¬ 
digt sigtet for. Hvis de ikke indvil¬ 
liger, truer han med at afbryde 
hele verdens elektricitet med sin 
lille radiumæske. (Bleiler, 1990, 
afsnit # 38) 

En anonym historie dukker op 
den 20. oktober 1917 i Popular 
Magazine og anbringer et appa¬ 
rat, som tilintetgør elektricitet, i 
hænderne på en røverbaron, som 
snart vil blive “Hans Eminence, 
Djævelen”. Hans plan er at af¬ 
bryde elektricitet flere gange for 
at skabe panik og så sælge forsik¬ 
ringer imod fremtidige afbrydelser 
- en interessant kapitalistisk drej¬ 
ning af historien. (Bleiler, 1990; 
afsnit #1383) 



Nikola Tesia (1856-1943 ). 


Op til dette tidspunkt var disse 
historier om elektriske kriser ikke 
baseret på meget mere end sprog¬ 
lige trusler. Der var måske en vag 
fornemmelse af, at når både lys 
og energi var bølgefænomener, 
så kunne man ophæve dem med 
bølger af samme frekvens, men 
med modsat værdi. På et tids¬ 
punkt blev Tesias arbejde med 
at bygge en maskine, som kunne 
transmittere energi igennem luf¬ 
ten, introduceret som et empirisk 
faktum. Et af hans eksperimenter 
fandt sted i Colerado Springs og 
skal efter sigende have udbrændt 
dynamoen hos El Paso Electric 
Company med det resultat, at den 
by, som den forsynede, blev mør¬ 
kelagt. Direktøren på kraftværket 
skal have været rasende og insi¬ 
steret på, at Tesia skulle betale for 
reparationen. 

Nikola Tesia arbejdede med sit 
koncept om energitransmission 
under navnet “teleforce”, og han 
nævnte nogle gange, at det kunne 
danne grundlag for en form for 
dødsstråle. (Nova, 2004) 

1 juli 1934 gav den da 78-årige 
Tesia et interview, i hvilket han af¬ 
slørede, at han havde opfundet et 
våben, som kunne “dræbe uden at 
efterlade noget spor”. Det kunne 
få en flåde på 10.000 fjendtlige fly 
til at styrte ned på en afstand af 
250 miles fra den forsvarende na¬ 
tions grænser og ville være i stand 
til at få hære på flere millioner til 
at falde døde om på stedet. [Tesia, 
at 78, Bares New Death Beam, 
New York Times , 11. juli 1938]. 1 
et interview fra 1940 [Death Ray 
for PI an es, New York Times , 22. 
september 1940] gentog han sin 
påstand, om at hans “teleforce”- 
stråle kunne ødelægge fly 250 
miles borte. Strålen bestod af Fire 
separate opfindelser, af hvilke to 
rent faktisk var testet. (Kanon, 
1997) 

Hugo Gernsback, den moderne 
science fiction-kulturs fader, tog 
de iboende muligheder i Tesias 
arbejde op. 1 august 1918-ud- 
gaven af sit magasin Electrical 
Experimenter , skriver han under 
overskriften “Den Magnetiske 
Storm”: Tesias laboratoriumle¬ 
der ‘Why’-Sparks har en genial 
ide til at slutte krigen. Snart vil 
tyske telefoner, fly og biler ikke 
længere fungere. Tysklands hær 
er paralyseret, og krigen er snart 
over. ‘Why’ havde skabt et enormt 
magnetfelt ved at lægge kabler ud 
langs med fronten. Det overbela¬ 
ster elektrisk udstyr og brænder 

Nikola Tesia i sit 
laboratorium i 
Colorado Springs 
i 1899. Ud over at 
være en arbejdsnar¬ 
koman, der i lange 
perioder arbejdede 
hver dag fra 10 
formiddag til 5 om 
morgenen, var han 
også noget af en 
showman. Hans 
forelæsninger var 
tillobsstykker, fordi 
de var opvisninger 
i dristige, overra¬ 
skende og spekta¬ 
kulære forsog. Her 
er han fotograferet 
under en af sine 
store Tesi a-s pol er. 
Det dramatiske bil¬ 



lede er dog en dob¬ 
belteksponering. 

(Foto: Nikola Tesia 
Museum, Beograd) 


det ud. Det franske udstyr er upå¬ 
virket af stormen. Det er beskyt¬ 
tet af et metalskjold. 

Afslutningen på Første Ver¬ 
denskrig gjorde sandsynligvis 
pludselig ideen irrelevant, og der 
gøres ikke noget for at udnytte 
ideen i mange år. Fantasier om 
supervåben i perioden efter Første 
Verdenskrig har en tendens til at 
fokusere på våben, som kun efter¬ 
lader få overlevende. (l.F. Clarke, 
1966) 

Den næste historie af interesse 
for os dukker op i april 1925-ud- 
gaven af Weird Tales. I Edward 
Hades’ “Den Elektroniske Pest” 
går alle biler i New York-området 
i stå, og lyset forsvinder. En 
gammel professor-træt af dyt¬ 
tende biler og jazzmusik bruger 
“Gnash” elektronisk kraft til at 
gøre “en ende på denne forban¬ 
dede tidsalder af maskiner, som 
jeg væmmes ved”. Da han slår 
kontakten til, bliver professoren 
slået bevidstløs som en uheldig 
sideeffekt. Fortælleren slår den så 
fra. (Bleiler, 1998; afsnit #968) 

Konceptet dukker op igen 
som et krigsvåben i 1929 i Louis 
Buswells “Clouds of Death” i 
Amazing Stories juni 1929. En 
fjendtlig nation angriber det pen¬ 
geødsle Amerika med en stråle, 
der ødelægger benzinmotorer. 
Amerika vinder dog ved hjælp af 
et lille menneskedrevet fly. (Bleiler, 
1998, afsnit# 74) 

I Victor MacClures “The Ark 
of the Covenent” [Air Wonder 
Stories, juli-oktober 1929] regerer 
en person, allieret med en idealis¬ 
tisk social-reformator, ved hjælp 
af gigantiske luftskibe bevæbnet 
med sovegas, atomkraft, evnen til 


at forvandle metal og en stråle, 
som kan standse motorer. De 
omvender præsidenten til fred, og 
han bliver forsynet med en ark 
til politimæssige opgaver. Denne 
historie genkendes ret let som væ¬ 
rende baseret på værker af H.G. 
Wells. (Bleiler, 1998; afsnit; #917) 



WMDER^STORIES 


Nogle numre senere i det samme 
kulørte blad [Air Wonder Stories , 
december 1929] lader J.W. Ruff i 
“Phantom of Galon” en ond luft¬ 
pirat optræde, bevæbnet med et 
hurtigt fartøj, en paralysestråle, og 
en stråle der standser motorer. Hel¬ 
ten udvikler en motor, som trækker 
elektrostatisk energi ud af luften, 
for at jagte luftpiraten og hævne 
bortførelsen af sin forlovede. (Blei¬ 
ler, 1998; afsnit #1230) 

1 løbet af de næste få år optræ¬ 
der stråler, som kan standse moto¬ 
rer, i arsenalet hos adskillige magt¬ 
begærlige individer, der optræder 
under navne som The Thunderer, 


The Master, The Masked Emperor 
of Urania, The King of the World, 
The Invisible Emperor, Boris Colin 
og Saranoff. Det er den kulørte 
litteraturs æra, og gale videnskabs- 
mænd i skjulesteder over hele ver¬ 
den fordrejer videnskabens gevinster 
til onde formål. Nogle af dem er 
fordums forsøg på at skabe et fu¬ 
turistisk utopia langt fra forfaldet i 
den eksisterende verden. Men nogle 
ønsker at overtage verden. 

The Thunderer fx viser sig at 
være et luftskib, som tilhører en gal 
racist, der ønsker at styre verden 
som et stutteri. Fra sit luftskib er 
han i stand til at styre vejret, og 
han er beskyttet mod angreb, fordi 
han kan kortslutte benzinmotorer. 
Helten bygger et superfly med be¬ 
skyttelse af de elektriske systemer, 
som gør ham i stand til at indhente 
luftskibet og gøre en ende på terror¬ 
vældet. [A.H. Johnson “The Thun¬ 
derer”, Air Wonder Stories , januar 
1930] (Bleiler, 1998; afsnit #666) 

Mindst et dusin historier om 
stråler, der stopper motorer og 
bruges af udspekulerede jordboere, 
dukker op i 1930-32. 

Denne evne begynder samtidig 
at blive associeret med rumvæsner. 

I december 1929 publicerer Weird 
Tales Francis Flaggs “The Dancer in 
the Crystal”. Den fortæller historien 
om en fremtidig civilisation, som 
bliver drevet af Tesias teleforce. En 
meteor bliver fundet, og i den findes 
to krystaller. Den ene er åben, og en 
søjle af energi rejser sig op i himlen, 
som absorberer al energi, der trans¬ 
mitteres. Fly styrter ned, tog stopper, 
og byer synker hen i mørke. Den 
anden krystal bliver åbnet og forener 
sig med energien fra den første kry¬ 
stal, og sammen forsvinder de. Jor¬ 
den forbliver bar på "gerningsstedet” 
- en effekt som synes identisk med 
dem fundet i visse ufo-beretninger 
et par generationer senere. (Bleiler, 
1998, afsnit #774) 

I samme måned begynder 
Science Wonder Stories at trykke 
David Kellers “The Conquerors”. 
Den starter med, at radioer går 
døde i et område, der dækker fem 
stater, og i en meddelelse advares fly 
mod at flyve over området. Da de 
gør det alligevel, dør deres motorer. 
En ambassadør for Erobrerne - et 
en meter højt væsen med et enormt 
hoved fortæller præsidenten, at 
de fem stater bør evakueres. En tyk 
tåge, som ætser alle ting eller får 
dem til at rådne, dækker området, 
og evakueringen skrider fremad 
trods modstand. Dværgene skilte 
sig ud fra den menneskelige gren 

for 100.000 år siden og har uhindret 
udviklet deres intellekt i huler, fri 
for menneskenes voldelige adfærd. 
Ja, Grå (Grays) med stråler i 1929! 
(Keller, 1929) 

I 1933 skriver Arthur Koestler 
skuespillet Twilight Bar (1933). “Ly¬ 
setgår pludselig ud. Et stort selvly¬ 
sende objekt passerer hen over him¬ 
len med en hvæsende lyd. Lyset ven¬ 
der tilbage. Selskabet sidder tilbage, 
som om de er frosne i deres tidligere 
stillinger.” En mand, som faktisk 
blev standset midt i en sætning, gen¬ 
optager sætningen, da lyset kommer 
igen. Dette synes som mere end en 
påmindelse om fænomenet med at 
“slå mennsker fra”, der ses årtier 
senere i Budd Hopkins’ arbejde 
ifm. bortførelser. (Koestler, 1945, 
side 19). To væsner dukker op og 
advarer alle om, at menneskeheden 
har tre dage til at forbedre sig eller 
blive tilintetgjort. Det er sådan, en 
overlegen race kunne rykke ind. Der 
bør her indsættes en advarsel om, at 
Koestlers skuespil ikke blev vist eller 
udgivet før 1945, og han indrømmer 
at have omskrevet det lidt i 1944, 
så man må afstå fra at drage nogen 
slutninger om, at det havde nogen 
kulturel indflydelse mellem 1933 og 
1945. Det bør være overflødigt at 
tilføje, at Vallées valg af Koestler 
som en forløber for ufo-EM-effekter 
var et ret kultursnobbet valg. (Val- 
lée, 1988, s. 167). Mens Koestler var 
en verdensberømt intellektuel, var 
de fleste af de personer, der legede 
med ideen om motorstandsende 
effekter, forfattere af populærlittera¬ 
tur. De sprøjtede flygtig litteratur ud 
til et massemarked. 

1 oktober 1934 bringer Wonder 
Stories en historie af Binder brød¬ 
rene - Otto og Earl med titlen 
“The Thieves of Isot”. I den stand¬ 
ses motorerne på et luftskib, der 
udforsker et polarområde, af stråler 
fra Pluto-beboere. Rumvæsnerne 
driver minedrift på vores planet. 
(Bleiler, 1998; afsnit #83). Selv om 
det er en mindre historie, er det dog 
interessant, at en af disse forfattere 
40 år senere skriver nogle popu¬ 
lære bøger om flyvende tallerkener. 
(Schelly, 2003). I “What We Really 
Know About Flying Saucers” har 
Otto Binder et kapitel med titlen 
“Elektromagnetisk Trylleri”, som 
genfortæller ufo-hændelser, hvor 
ufoerne påvirker flymotorer og an¬ 
dre elektroniske apparater. 

Tredivernes film-fantasier 

Ikke lang tid efter de ’Ynotorstand- 
sende” effekters indtog i den kulørte 


litteratur begynder de også at dukke 
op i film og filmserier. Lad mig 
citere en autoritet, filmhistorikeren 
J. P. Telotte, der har en omfattende 
viden om 1930 ernes biograffilm: 

”På samme tidspunkt synes 
Claires koncept af en maskine, som 
kan standse den daglige tumult, at 
blive specielt vedholdende for ud¬ 
viklingen af denne genre og specielt 
dens problematiske teknologiske 
konstruktion. I trediverne kunne 
man se et udvalg af værker, der i det 
mindste på det overfladiske niveau 
bevæger sig i samme retning: film 
om fantastiske stråler, om indretnin¬ 
ger designet til at standse maskiner, 
om anti-maskine maskiner. Sådan 
en indretning bliver en anden slags 
ultimativ maskine, der giver dens 
ejer kontrol over alle andre maski¬ 
ner og dermed en følelse af frihed 
fra en af denne periodes centrale 
bekymringer: den næsten dom- 
medagsagtige følelse af menneskets 
totale tab af kontrol, overgivelsen af 
suverænitet til maskinerne. 

Samlingen af fortællinger som 
fx Shadow of the Eagle (1932), The 
Mystery Squadron (1933), Air Hawk 
(1935), The Fighting Marines (1935), 
The G host Patro l (1936), Aee Drum- 
mond (1936), Flight to Farne (1938) 
og Q-PI ane s (1939) viste kampen 
imod disse stråle-udspyende tinge¬ 
ster, som bogstaveligt talt gjorde fly 
og andre maskiner uanvendelige.” 
(Telotte, 1999) 

Af den nævnte samling vil jeg 
udvælge The Ghost Patrol ( 1936) 
for at tilføje, at den er blevet be¬ 
skrevet som “en af flere science 
fiction-westerns lavet i kølvandet på 
The Phantom Empire (1935). Den 
var baseret på en original historie 
af manuskriptforfatter Wyndam 
Gittens. En karakter ved navn Ing- 
raham er opfinderen af en super¬ 
stråle, der får forbrændingsmotorer 
til at holde op med at fungere. Elan 
holdes fanget af Miller og Oakman, 
der bruger hans stråle til at tvinge 
postfly ned ...” (Hardy, 1984) 

Citater fra New York Times 


En milepæl nås i 1935, da konceptet 
når et kulturelt højdepunkt med 
rygter, som gengives i New York 
Times. Her citeres udklip i den ori¬ 
ginale sprogbrug: 

Søndag den 2. juni 1935, sektion 2, 
side 1, 5. spalte: 

Marco ni arbejder på ny opfindelse. 
Mussolini og højtstående officerer fra 
hæren ser demonstration af det sene¬ 
ste produkt 


Af Ar nol do C or tesi 
Rom, den 1. juni - Et kommuniké, 
som hævder, at Mussolini og højt¬ 
stående officerer fra hæren har 
overværet en demonstration af en 
opfindelse, frembragt af Guglielmo 
Marconi, har skabt fornyet interesse 
efter en indrømmelse fra opfinderen 
af den trådløse telegraf. Marconi 
siger, at han sideløbende har arbej¬ 
det med forskningsprojekter uden 
forbindelse med det arbejde med 
ultrakorte bølger og mikrobølger, 
som han har brugt de sidste fem år 
på. Der foreligger ingen nærmere 
informationer om hans seneste op¬ 
findelse. Det siges at være en militær 
hemmelighed og vil som sådan ikke 
blive afsløret på nuværende tids¬ 
punkt. 

Måske arbejder han med en krigs¬ 
stråle 

Nogle udenlandske aviser har i 
denne forbindelse offentliggjort, at 
Marconi har rettet en ny trådløs 
stråle imod biler, som passerede på 
en vej nær Rom, og forårsaget, at 
deres motorer standsede. Opfinde¬ 
ren har afvist disse forlydender. Det 
bemærkes dog, at han benægter at 
have rettet en stråle imod forbikø¬ 
rende biler, men ikke at have opfun¬ 
det eller arbejdet på opfindelsen af 
en stråle, som er i stand til at stoppe 
forbrændingsmotorer. Benægtelsen 
udelukker derfor ikke helt, at dette 
er den forskning, han er involveret i. 
Det bør pointeres, at dette problem 
allerede er løst i teorien. Tændrø¬ 
ret i en forbrændingsmotor er en 
miniature trådløs sende- og modta¬ 
gestation, som det vil vides af alle, 
der lejlighedsvis har bemærket den 
måde, på hvilken en passerende bil 
nogen gange forstyrrer modtagelse 
af kortbølgeradiomodtagelser. 

Afstand skaber problemer 
Ved at udsende en serie impulser 
af passende bølgelængde skulle det 
være muligt at stoppe en motor, 
siger eksperterne, men problemet er 
at sende impulser af tilstrækkelig in¬ 
tensitet til at standse en motor over 
betydelige afstande. 

Der er dog på nuværende tids¬ 
punkt intet, der tyder på, at det er 
dette problem, som Marconi arbej¬ 
der på. Nogle hælder til den overbe¬ 
visning, at han arbejder på fjernsyn. 
Men hans arbejdes tydelige militære 
karakter udelukker dette gæt. 

29. august 1935, side 2: 

Marconi slutter sig til de italienske 
styrker i Etiopien. Sandsynligvis for 
at koordinere kommunikationen 

Nærobservationer af 2. grad 


Hr. Marconi ankom til Rom, hvor 
man formoder, at han vil udføre 
eksperimenter med mikrobølger for 
at perfektionere en metode til at 
afbryde tændingssystemet på fly i 
luften. Adspurgt om disse eksperi¬ 
menter svarede han: “Jeg har ingen 
kommentarer.” 

30. august 1935, side 16, 4. spalte: 
Stråler mod Jly 

Hr. Marconi blev spurgt om ryg¬ 
terne om, at han havde eksperimen¬ 
teret med kortbølgeapparater til at 
paralysere flymotorer i luften med 
og svarede, at han ingenting havde 
at sige. Han er ikke den eneste 
mand, hvis navn sættes i forbindelse 
med anti-fly dødsstråler. Påstanden 
om, at et sådant våben allerede er 
tilgængeligt, blev for ikke så længe 
siden fremsat i Frankrig. Men 
mens det er let at forstå, hvorfor en 
franskmand skulle være ivrig efter at 
udvikle et forsvar imod luftangreb, 
er grunden ikke så åbenlys i tilfældet 
med hr. Marconi. Han kan ikke 
have Etiopien i tankerne, da Haile 
Selassie ikke har nogen fly, som er 
værd at nævne. Det er Addis Ababa, 
som behøver en god, praktisk døds¬ 
stråle mod italienske fly. To hun¬ 
drede bombefly forlod Napoli med 
kurs imod Østafrika på blot én dag. 

1. september 1935, sektion IX, side 
7, 2. spalte: 

Amerikanerne tror, at de kan be¬ 
skytte fly mod radio-”dødsstråler” 
Siden det blev bekendtgjort, at 
Gulielmo Marconi eksperimenterer 
med såkaldte “dødsstråler” til at slå 
fly og køretøjer ud med ved hjælp 
af ultra-kortbølge-signaler, viser 
forespørgelser blandt amerikanske 
radioeksperter, at de anser ideen for 
at være ren fantasi. 

For at standse en motor, for¬ 
klarer de, skulle radioen påvirke 
det elektriske system i maskinen. 
Amerikanerne ser ingen grund til, at 
mekanismen i både fly og biler ikke 
skulle kunne skærmes imod ude¬ 
frakommende energi. I praksis vil 
tændingssystemet i motoren kunne 
afskærmes og dermed være beskyt¬ 
tet mod radioimpulser. 

En radiobølge bærer en uendelig 
lille mængde energi, og ingeniører 
forstår ikke, hvordan den skulle 
kunne paralysere en motor eller 
maskine. Og selv hvis den kunne 
udføre tricket, så siger radiotekni¬ 
kere, at energien er så svag, at me¬ 
kanikken på et fly let kan skærmes 
imod de usynlige impulser. Flyet har 
desuden den fordel, at desto højere 
det befinder sig i luften, desto min¬ 


dre effektiv vil en radioimpuls være, 
eftersom impulsen svækkes meget, 
når distancen til senderen øges. 

Mens amerikanerne indrømmer 
deres skepsis, så husker de dog Mar- 
conis formaning, da han besøgte 
USA for to år siden, om at intet 
inden for trådløs radiokommunika¬ 
tion burde betegnes som umuligt. 
Han genkaldte smilende, hvordan 
matematiske troldmænd i år 1900 
insisterede på og “beviste”, at radio¬ 
bølger aldrig ville kunne række mere 
end 165 miles, da Jordens krumning 
var en barriere for langdistance¬ 
signaler. Men i 1901 opfangede 
Marconi det første transatlantiske 
signal. Det er farligt at sætte be¬ 
grænsninger på radiobølger. Hans 
40 år lange erfaring med radio giver 
hans påstande vægt. Videnskabelige 
grænser er forsvundet, mens han har 
arbejdet frem mod nye grænseområ¬ 
der. Rapporter fra Italien tyder på, 
at han afviser at afsløre, hvorledes 
han håber på at kunne få “fly til at 
styrte ned fra himlen”. 

Dr. Goldsmiths mening: “Vi ved, 
at radioudstyret i fly let kan skær¬ 
mes imod den larm, som motorer¬ 
nes startsystem frembringer,” sagde 
dr. A. N. Goldsmith, rådgivende 
radioingeniør og tidligere præsident 
for Instituttet for Radioingeniører. 
“Denne skærmning tillader modta¬ 
gelsen af svage kommunikationssig¬ 
naler over afstande på hundredvis 
af miles uden interferens med flyets 
motorer, og det samme skjold ville 
være en god beskyttelse imod alle 
andre radiobølger beregnet til at 
påvirke tænd systemet og dermed 
stoppe flyvningen.” 

Dr. Frank B. Jewett, præsident 
for Bell Telefon Laboratorierne, 
siger, at mens han ikke kender noget 
til det system, som er ved at blive 
udviklet af Marconi, så mener han, 
at rapporten fra udlandet “lyder 
fantastisk” i lyset af den nuværende 
viden om radioer. 

“Hvis vi antager, at en sådan 
ting er mulig med fly, der bruger 
moderne motorer,” sagde dr. Jewett, 
“skulle det være let at beskytte dem 
mod et sådant angreb.” 

17. september 1935; side 16, 6. 
spalte: 

Marconi-strålen testet med det for¬ 
mål at standse en hær 
Genua, Italien den 16. september 
Rapporter om, at nyligt afholdte 
millitærøvelser viser, at hære kan 
stoppes med trådløse stråler udvik¬ 
let af Guglielmo Marconi, førte i 
dag til mange spørgsmål til opfinde¬ 
ren før hans afrejse til Sydamerika. 


”Sådanne rapporter overdriver 
kendsgerningerne meget,” udtalte 
han. “Det er sandt, at visse tests 
blev foretaget under øvelserne. Jeg 
var ikke til stede, og under de givne 
omstændigheder kan man ikke for¬ 
vente, at jeg fortæller, hvad der blev 
afprøvet. Jeg kan kun sige, at mit 
arbejde stadig er på det eksperimen¬ 
telle stadie, og at alt, hvad der hidtil 
er blevet skrevet, er rent gætteri. Jeg 
beklager spekulationer offentliggjort 
i engelske aviser, fordi de er baseret 
på falske antagelser og udsætter 
mig for kritik fra andre videnskabs- 
mænd.” 

Marconi fortalte, at han forven¬ 
ter at rejse til Eritrea efter sin hjem¬ 
komst fra Brasilien næste måned. 

1. november 1935, side 12, 3. spalte: 
Italiensk erklæring fremsat af Mar¬ 
coni om luftfart: Benægter at have 
opfundet anti-Jly indretning 

Han indledte sin gennemgang af 
rapporterne om, at han havde en 
indretning, som kunne standse fly¬ 
motorer, ved at sige: “Hvis De er iv¬ 
rig efter at høre noget fra mig om en 
påstået ny opfindelse, med hvilken 
jeg kan stoppe flymotorer på stor 
distance eller gøre værre tricks end 
det, så lad mig forsikre Dem om, at 
de kan flyve, så meget hjertet begæ¬ 
rer, da der ikke vil være noget til at 
stoppe Dem - i det mindste ikke på 
nuværende tidspunkt.” 

Selv om Marconis benægtelse er 
svagt dobbelttydig og giver plads 
til den antagelse, at han forventer 
succes med at skabe en motor¬ 
stoppende stråle i fremtiden, så 
var dette enten ønsketænkning 
eller afspejler et ønske om at lade 
folk tro, at han udførte farligt og 
vigtigt arbejde. Hvad end årsagen 
er, så tager jeg det for givet, at 
dette arbejde med stråler aldrig 
har resulteret i skabelsen af en 
praktisk, fungerende indretning. 

Men den tanke, at det var muligt 
at skabe en motorstoppende stråle, 
var dermed omhyggeligt plantet i 
befolkningen. Det særprægede ved 
rygterne om Marconi garanterede, 
at de ville sprede sig i den kollektive 
forestilling og skabe nye og mere 
vilde fantasier. □ 

2. del bringes i UFO-N yt nr. 2, 2008. 

Flyveleder så lysfænomen 

Kort før midnat den 23. novem¬ 
ber 2007 observerede den 37-årige 
overflyveleder Henrik Nykjær et 
mystisk lys stige op på den sydlige 
himmel. Iagttagelsen blev gjort 
fra kontroltårnet i Aalborg Luft¬ 
havn, og flyvelederen fortæller til 
SUFOI: 

”Klokken var 23.48, da min 
opmærksomhed blev fanget af en 
lysplet i 185 grader (ca. S) syd for 
Aalborg by, relativ kraftig i lys¬ 
styrke. Det var først og fremmest 
lysstyrken, der fangede mit øje. 

Alt for stærk og gul til at være et 
luftfartslys. (Kunne ligne en ef- 
terbrænder). Lyset havde en stor 
stigehastighed i forhold til hori¬ 
sonten til at starte med. Desuden 
var hastigheden særlig i starten 
meget høj. Efterhånden som 
objektet steg, aftog farten. Dette 
tolker jeg, som at det var på en 
skrå opad/væk fra mig bane. Vil 
anslå hastigheden til 2-3 grader 
per sekund det første minut eller 
så. Derefter aftagende. Om dette 
skyldes et optisk bedrag, eftersom 
højden til horisonten ændrer sig, 
er jo også en mulighed. 

Formoder objektet bevæger sig 
i SV retning, eftersom lysstyrke 
og størrelse aftager med højden. 
Er efter 4-5 min. kun knapt synlig 
i ca. retning 220 grader (ca. SV) 
ca. 30 grader over horisonten. Ti¬ 
den er rimelig nøjagtig, umiddel¬ 
bart samtidig med observationen 
kiggede jeg på vores UTC ur (det 
er nok en arbejdsskade). 

Jeg var alene på vagt. Det var 
i en stille stund. Der var en an¬ 
komst fra SV ikke så længe efter, 
men vurderede vinkel fra fly til 
at være uhensigtsmæssig for ob¬ 
servation (desuden ville han have 
baggrundslys fra østkysten). 

Har ingen radarspor i nævnte 
retninger. Vedr. den sekundære 
radar, så var højdefilter sat fra 
ground til fl240 (ca. 24.000 ft). 
Max rækkevidde er mere end 125 
nm. Ingen trafik overhovedet i 
observationsretning indenfor 100 
nm. Der var trafik SV og SØ for 
linie. Den primære radar i Aalborg 
med rækkevidde 60nm plus var 
operativ, og der var ingen primære 
spor i observationsretningen. 

Der er jo nok tale om et natur¬ 
fænomen, men hvad det er, kunne 
være interessant at vide.” 


Ikke fly fra Flyvevåbnet 


SUFOI har forespurgt Flyver¬ 
taktisk Kommando (FTK) i 
Karup, om man her kan hjælpe 
med at identificere det obser¬ 
verede lys. I en mail dateret 4. 
december 2007 svarer FTKs 
OPSCENTER, at man har kon¬ 
taktet flyvestationerne i Aalborg 
og Skrydstrup, om de har haft 
fly i området i det nævnte tids¬ 
rum. Men det eneste Flyvevåbnet 
har haft i området, er en C-130J 
(Hercules transportfly), der kom 
hjem fra Grønland. Den landede 
i EKYT (Aalborg Lufthavn) 
00.26 lokal tid, og er helt sikkert 
registreret af kontroltårnets vagt¬ 
havende, siger FTK. 

Ikke meteor eller satellitundergang 


En sovjetisk satellit, SL-6 R/B(2) 
opsendt i 1992, er den nævnte 
dato if. SPACE TRACK, The 
Source for Space Surveillance 
Data, brændt op i Jordens atmo¬ 
sfære, men dette lysfænomen har 
tilsyneladende ikke været synligt 
fra Danmark. 

Der er ikke hos SUFOI mod¬ 
taget andre rapporter om ufo¬ 
fænomener via www.ufo.dk, lige¬ 
som Dansk Ildkuglecentral under 
Astronomisk Selskabs Meteor 
Sektion heller ikke har modtaget 
rapporter fra det pågældende tids¬ 
punkt. Den lange observationstid, 
som flyvelederen har bekræftet 
og i øvrigt er sikker på, er heller 
ikke i overensstemmelse med en 
ildkugle - et meteor. 



Endvidere tyder beskrivelsen af 
fænomenet heller ikke umiddel¬ 
bart på en observation af en satel¬ 
lit, fx en Iridium-satellit, der kan 
give meget kraftige, også gentagne 
lysglimt på himlen. 

Indtil videre er det observerede 
lysfænomen derfor ikke identifi¬ 
ceret, men UFO-Nyt s læsere er 
meget velkomne til at komme med 
kommentarer. 

□ 


Hold dig opdateret på 

www.ufo.dk 

om danske observationer. 


AF OLE 

HENNINGSEN 


Kontroltårnet i 
Aalborg Lufthavn, 
hvorfra lysfæno¬ 
menet blev obser¬ 
veret. 

(Fotos: NAVI- 
A1R) 


















22 UFO-NYT 1/2008 


Kort fortalt 



Science fiction 
forfatteren Arthur 
C. Clarke, der har 
boet og virket i 
Sri Lanka siden 
1954, kunne den 
16. december 2007 
fejre sin 90 års fod¬ 
sel sd ag i C o! ombo. 
Clarke har modta¬ 
get utallige æresbe¬ 
visninger og priser. 
Her sidder han med 
Robert A. Heinlein 
Award i september 
2004. 


Science fiction forfatteren Arthur 
C. Clarke fyldte 90 år i december 
2007 med tre ønsker for fremtiden: 
Opdagelse af nye og renere energi¬ 
ressourcer, varig fred i Sri Lanka 
samt opdagelse af andre intelli- 
gensvæsener i universet. 



Ved en sammenkomst i den 
anledning med deltagelse af viden- 
skabsmænd, astronauter og rege¬ 
ringsrepræsentanter fortalte han, 
at han altid har troet på, at vi ikke 
er alene i universet. Vi venter på 
at få ”en opringning” eller et tegn. 
Hvornår dette sker, har vi ingen 


anelse om, men jeg håber på, at 
det vil ske snarest, udtalte han. 

Arthur C. Clarke har et langt 
forfatterskab bag sig med mere 
end 100 bøger. Især hans bog 
”2001 - en odyssé i verdensrum¬ 
met” blev en verdenssucces - også 
på filmlærredet. Den er løst base¬ 
ret på Clarkes novelle ”The Senti- 
nel”, men blev til en roman, mens 
han sammen med Stanley Kubrick 
arbejdede på et filmmanuskript. 
Kubrick bad Clarke om at skrive 
en roman med det specifikke for¬ 
mål at lave en god science fiction- 
film, og der blev stadig skrevet 
på romanen, mens filmen blev 
indspillet. 

Asteroiden (4923) Clarke er 
siden opkaldt efter Arthur C. 
Clarke. Og ikke nok med det: 

En dinosaur (Serendipaceratops 
arthurcclarkei) er også blevet op¬ 
kaldt efter forfatteren. 

Clarke har i sine bøger teknisk 
korrekt beskrevet og beskæftiget 
sig med rumfart, længe før det blev 
almindeligt, og han er bl.a. kendt 
for sin meget tidligere beskrivelse 
af den praktiske anvendelse af 
kommunikationssatellitter. 

1 tidsskriftet Wireless Worlds 
februar 1945-udgave beskrev han 
således i et indlæg, hvor langt lod¬ 
ret op i atmosfæren, de tyske V-2 


raketter egentlig kunne flyve og 
foretage vigtige videnskabelige må¬ 
linger, hvis det ikke lige var, fordi 
de hidtil var blevet sendt mod vest 
i en mere vandret bane og havde 
ramt og forårsaget store ødelæg¬ 
gelser i bl.a. London. Altså noget 
af et efterkrigsprojekt, som han 
nok så britisk udtrykte det. 

1 sit nu 63 år gamle indlæg 
gjorde han endvidere opmærksom 
på, hvorledes man rent praktisk 
kunne opsende og med stor fordel 
anvende satellitter i geostationære 
baner til kommunikationsformål. I 
en bestemt højde over ækvator (ca. 
36.000 km) vil satellitter nemlig 
have en omløbstid om Jorden på 
præcis 24 timer, og dermed vil de i 
praksis hænge stille på et bestemt 
punkt overjordoverfladen. 

Arthur C. Clarke har i nogle år 
på grund af sygdom været bundet 
til en kørestol, men fejrede sin 90 
års fødselsdag i selskab med bl.a. 
den sovjetiske astronaut Alexei 
Leonov, der i 1965 var det første 
menneske, der var på vandring i 
rummet. Sammen med Sri Lankas 
præsident, Mahinda Rajapakse, 
sang Leonov og de øvrige gæster 
med på ”Happy Birthday” for for¬ 
fatteren. 

□ 

Ole Henning sen 



Vi har ingen bekræftede rappor¬ 
ter om uidentificerede flyvende 
objekter fra det ydre rum, siger 
regeringen officielt. Men jeg tror 
nu alligevel på dem, tilføjer dens 
talsmand! 

Det vakte nogen munterhed 
hos de forsamlede pressefolk, da 
den japanske regerings talsmand i 
december 2007 på et pressemøde 
skulle forklare nærmere om rege¬ 
ringens politik på ufo-området, 
for talsmanden holdt sig ikke kun 
til den officielle udtalelse. 

Hele historien startede, da Ry- 
uji Yamana, medlem af opposi¬ 
tionspartiet Japans demokratiske 
Parti, fik svar på sit spørgsmål 
om Japans officielle indstilling til 


ufo-spørgsmålet. I sit skriftlige 
svar slog regeringen fast, at man 
ikke havde bekræftede rapporter 
om uidentificerede flyvende ob¬ 
jekter fra det ydre rum. Man til¬ 
føjede endvidere, at det japanske 
luftvåben ofte havde observeret 
fugle og andre ting fra deres fly, 
men ingen ufoer. Der holdes et 
vågent øje med det japanske luft¬ 
rum, og man er altid parat til at 
sende kampfly på vingerne for at 
forfølge mystiske objekter i luften, 
sluttede regeringen sit ufo-svar. 

På et senere pressemøde re¬ 
degjorde regeringens øverste 
talsmand, kabinetssekretær No- 
butaka Machimura, for dette 
synspunkt, men tilføjede til for¬ 


bløffelse og stor morskab for de 
forsamlede pressefolk, at han da 
selv var fuldstændig overbevist 
om, at ufoer eksisterer. Der ud¬ 
spandt sig senere en diskussion 
om, hvilke juridiske love og para¬ 
graffer, der kunne tænkes at være 
involveret, hvis der skulle lande 
ufoer i Japan. 

Japans premierminister, Yasao 
Fukuda, er efterfølgende blevet 
spurgt om hans mening om ufoer, 
men han svarede ret så diploma¬ 
tisk, at deres eksistens endnu ikke 
er blevet bekræftet. 

□ 

Ole Henning sen 

LARS BUGCE 


Lars Bugge: 

Konspirationsteorier 

60 populære sammensværgelser 

Pris: kr. 49,95 

Skal man tro på blot et fåtal af de konspirationsteorier, der florerer, 
ser verden en del anderledes ud, end vi almindeligvis forestiller os. 
Månen er stadig uberørt land. Videnskabsfolk står bag AIDS-epide- 
mien. 1 Sydamerika huserer et undsluppet rum-husdyr ved navn El 
Chupacabra. Paul McCartney er død. Vi er alle fanger i et avanceret 
computerprogram. Og så er O.J. Simpson i øvrigt uskyldig. 

60 vanvittige, underholdende og tankevækkende konspirationsteorier 
fra hele verden er samlet i denne paperback på 219 illustrerede sider 
med det bedste fra Lars Bugges to første bøger om sammensværgel¬ 
sernes farverige verden. 



50 år med ufoer 


50 år med ufoer 

- erfaringer fra halvtreds års rapportarbejde 



hrnv*eadc4*r fra Rinptrdkanicn. um allnkyidrc 

I bide den fynske o* den s«tulrriyskr ug blev 


4c. ai lysene bevarede sig 


bel** for al ko. »i vidnerneTdiKc laserlys adskil 
til SUFOI K,heller, a i de adskiller «g fradamkere 


pi dem. km der ikke hrnkr 



SUFOLs store udgivelse om 50 års rapportarbejde skrevet af Toke Haunstrup. Rapporten er på 144 sider og 
velillustreret. Pris kun kr. 180,00 


X 


Bestillingskupon 

Bestil ved at udfylde denne kupon (eller en kopi af den). Sæt kryds ved de ønskede materialer og send ku¬ 
ponen til: SUFOI, Postboks 95, 6200 Åbenrå. Ved bestillinger på kr. 250,00 og derover fremsendes faktura. 
Porto/ekspeditionsgebyr ved bogbestilling er på kr. 30,00. 


Navn: 


Adresse:_ 

o Toke Haunstrup: 50 år med ufoer .kr. 180,00 

O UFO-N yt særnummer (UFO-Nyt nr. 4/2007).kr. 79,00 

O Konspirationsteorier - 60 populære sammensværgelser .kr. 49,95 

SUFOI 
Postboks 95 
6200 Aabenraa 


Returneres ved varig adresseændring 


AFU 

Anders Liljegren 
Box 110 27 
S-600 11 Norrkobing 

DANMARK 


En astronomisk rejse 

Jan Teuber er aktuel og på banen igen. Denne gang 
med et utroligt flot opslagsværk med titlen "Himlen 
set fra Jorden". 

"Bogen indbyder læseren til en spektakulær astro¬ 
nomisk rejse. Dens æstetiske og betagende billeder er 
ledsaget af korte og informative tekster, der næsten 
som i et kunstkatalog introducerer læseren til uni¬ 
versets farverige og tankevækkende frembringelser, 
abstrakte så vel som naturalistiske," for nu at citere 
starten af forfatterens eget forord til "Himlen set fra 
Jorden". 

Netop de ret korte tekster og informationer om 
de enkelte emner gennemillustreret ved hjælp af ofte 
dobbeltsidede fotografier karakteriserer denne dejlige 
udgivelse, og ledte straks tanken hen på et værk, der 
kunne være udgivet af et kunstmuseum. 


HIMLEN 


SET FRA JORDEN 


Jan Teuber: Himlen set fra Jorden - en astronomisk 
rejse, Gyldendal 2007, 200 sider, indbundet. Kr. 299,00. 
Kan bestilles på www.gyldendal.dk. 

Jan Teuber er født i 1948, astrofysiker med speciale i 
kosmologi, forfatter og oversætter med en lang række 
værker bag sig med sideløbende stor produktion af 
artikler til videnskabelige tidsskrifter og populærvi¬ 


denskabelige magasiner samt omfattende foredrags¬ 
virksomhed. Jan Teuber skriver i et let forståeligt, men 
alligevel informationsmættet sprog og er en glimrende 
naturvidenskabelig formidler. 

Forfatteren tager i den netop udgivne bog med 
udvalgte, gamle stik udgangspunkt i menneskehedens 
fortid og vort gradvist ændrede verdensbillede frem til 
vore dages muligheder for at opdage og måle detaljer 
på vore naboplaneter og vor egen stjerne Solen. Med 
de nyeste optagelser fra vort solsystem bevæger vi os 
sammen med kometerne ud forbi de transneptunske 
objekter, som Pluto tilhører, Kuiperbæltet, og nu er 
det stjernerne og de fjernereliggende tåger og galakser, 
der pryder siderne. Et afsnit med omtale af og billeder 
fra "astronomiens værksteder", observatorier, radio¬ 
teleskoper samt naturligvis Hubble Rumteleskopet 
afslutter bogen. 

Det er en fornøjelse blot at sidde med bogen i hæn¬ 
derne og bladre gennem de mange utrolige fotos. Selv 
om man som astronomi- og rumfartsinteresseret har 
haft mulighed for at se mange af tingene tidligere bl.a. 
på internettet, så fascineres man alligevel over den 
skønhed og storslåethed, billederne af de fjerne him¬ 
melstrøg rummer. 

Som forfatteren gør opmærksom på, så har den 
moderne teknik til optagelse og behandling af billeder 
givet mennesket en ny og langt mere direkte adgang til 
himmelrummets pragt. Den har gjort, at vi nu bedre 
kan stille skarpt på universets fjerne egne og se detal¬ 
jer, som ingen havde drømt om tidligere. Dette kræver 
ikke nødvendigvis rumbaserede teleskoper i milliard¬ 
klassen - ofte kan der optages de mest betagende bil¬ 
leder med mere beskedent udstyr. Et kig på fx danske 
amatørastronomers optagelser via internettet kan vise 
dette med al ønskelig tydelighed. 

Jan Teuber er aktuel. Om det så er på Bogmessen i 
Forum, hvor han det ene øjeblik interviewer en klima¬ 
forsker om den globale opvarmning og øjeblikket efter 
sammen med astrofysikeren Anja C. Andersen fåmælt, 
men med et smørret grin præsenterer deres nyeste fæl¬ 
les værk "Stjernestunder". Eller som nu: Aktuel med 
en utrolig flot og medrivende rejsebeskrivelse ud i uni¬ 
versets dybder. 

Det er ikke en decideret astronomisk lærebog. Det 
er mere en astronomi-billedbog, men så absolut lære¬ 
rig og anbefalelsesværdig. Der er tungtvejende grunde 
til at kigge nærmere i denne bog, der med sit store for¬ 
mat i sig selv vejer 1,7 kg! □ 

Ole Henning sen 







